
I. BENDROJI INFORMACIJA

I.1. Konkurso pavadinimas, pagrindinės sąvokos, konkurso objektas, 
perkamų paslaugų pobūdis, konkurso tikslas

1. Konkurso pavadinimas: Klaipėdos miesto pietinio pocentrio Stariškių rajone urbanistinės idėjos atviras projekto konkursas.
2. Konkurso sąlygose vartojamos pagrindinės sąvokos:
2.1. atviras projekto konkursas – pirkimo procedūra, kurioje gali dalyvauti ir projekto pasiūlymus pateikti visi suinteresuoti tiekėjai;
2.2. Centrinė viešųjų pirkimų informacinė sistema (toliau – CVP IS) – informacinė sistema, kurioje atliekamos viešųjų pirkimų procedūros, teikiami  ir  tvarkomi   viešųjų   pirkimų skelbimai ir ataskaitos, skelbiami konkurso dokumentų paaiškinimai, patikslinimai, informacija apie datą, kada bus susipažįstama su elektroninėmis priemonėmis gautais projekto pasiūlymų devizo šifrais, vyksta bendravimas ir keitimasis informacija su tiekėjais;
2.3. dalyvis – konkursui projekto pasiūlymą pateikęs tiekėjas, t. y. fizinis asmuo ir (ar) juridinis asmuo;
2.4. devizas – dalyvio pasirinktas kodas, susidedantis iš bet kokių 3 (trijų) raidžių ir bet kokių 4 (keturių) skaitmenų. Dalyvis privalo visur rašyti tą patį devizą. Devizas turi būti sudaromas taip, kad neleistų identifikuoti dalyvio, jo pavadinimo ir kontaktinės informacijos, kol projekto pasiūlymas nėra įvertintas. Pageidautina, kad planšetėse devizas būtų parašytas 1,00 (vieno) cm dydžio šriftu dešiniajame viršutiniame planšetės kampe, atitraukiant nuo planšetės kraštų po 2,00 (du) cm, kituose tekstiniuose ir (ar) grafiniuose dokumentuose – dešiniajame viršutiniame kiekvieno lapo kampe. Visais atvejais, devizas turi būti matomas ir įskaitomas. Devizas rašomas:
2.4.1. [bookmark: _Hlk199453831]ant visų CVP IS priemonėmis pateikiamų vokų (Vokas 1 – CVP IS teikiamas „Techninis“ skiltyje, Vokas 2 – CVP IS teikiamas „Finansinis“ skiltyje) ir ant kiekvieno CVP IS priemonėmis Voke 1 pateikiamo dokumento ir dokumento lapo (P a s t a b a : Dokumentas – aiškinamasis raštas, planšetės ir kiti pateikiami tekstiniai ir (ar) grafiniai dokumentai ir (ar) medžiaga);
2.4.2. ant fizinės formos Voko 1 ir ant kiekvieno fizinės formos Voke 1 pateikiamo dokumento ir dokumento lapo (P a s t a b a : Dokumentas – aiškinamasis raštas, planšetės ir kiti pateikiami tekstiniai ir (ar) grafiniai dokumentai ir (ar) medžiaga); 
2.5. devizo šifras – dalyvio rekvizitai (dalyvio pavadinimas, kodas (-ai), adresas, interneto svetainės adresas, elektroninio pašto adresas, telefono numeris ir kita informacija pagal konkurso sąlygų priede Nr. 5 „CVP IS Voke 2 pateikiamų dokumentų formos“ pateiktą dokumentą „Dalyvio devizo šifras“). Devizo šifras turi būti pateikiamas CVP IS priemonėmis pasiūlymo lango Voke 2;
2.6. Europos bendrasis viešųjų pirkimų dokumentas (toliau – EBVPD) – aktuali deklaracija, pakeičianti kompetentingų institucijų išduodamus dokumentus ir preliminariai patvirtinanti, kad tiekėjas ir subjektai, kurių pajėgumais jis remiasi, siekdamas atitikti kvalifikacijos reikalavimus, pagal Lietuvos Respublikos viešųjų pirkimų įstatymo (toliau – Viešųjų pirkimų įstatymas) 49 straipsnį, atitinka pirkimo dokumentuose pagal Viešųjų pirkimų įstatymo 46, 47 straipsnius nustatytus reikalavimus ir, jeigu taikytina, 54 straipsnyje nustatytus reikalavimus;
2.7. konkurso organizatorius – fizinis ar juridinis asmuo, atliekantis konkurso sąlygų rengimo, konkurso koordinavimo ir konkurso procedūrų pravedimo funkcijas;
2.8. konkurso vykdytojas/perkančioji organizacija (toliau – Perkančioji organizacija) – konkurso užsakovas/skelbėjas, juridinis asmuo, kuris užsako organizuoti konkursą ir laimėjusio urbanistinės idėjos projekto pagrindu atlieka projektavimo ir (ar) statybos darbus; organizacija, kuri vykdo centralizuotą viešųjų pirkimų veiklą ir gali vykdyti pagalbinę viešųjų pirkimų veiklą;
2.9. kvazisubtiekėjai – kvalifikacijos reikalavimų atitikčiai pasitelkiami specialistai, kurie projekto pasiūlymo teikimo metu dar nėra tiekėjo, ūkio subjekto, kurio pajėgumais remiamasi, darbuotojai, tačiau juos ketinama įdarbinti, jei projekto pasiūlymas bus pripažintas laimėjusiu;
2.10. procedūrų komisija (toliau – Procedūrų komisija) – komisija, vykdanti konkurso procedūras; Klaipėdos miesto savivaldybės administracijos direktoriaus įsakymu sudaryta Perkančiosios organizacijos viešojo pirkimo komisija, kuri vertina pateiktų projekto pasiūlymų dokumentų atitiktį projekto konkurso dokumentų reikalavimams (išskyrus atitiktį techninės specifikacijos reikalavimams) ir vykdo kitas šiose sąlygose nustatytas projekto konkurso procedūras; komisijos posėdžiai protokoluojami;
2.11. projektas – eskizinis projektas, kuriame pateikiama konkurso teritorijos urbanistinė idėja, išreiškianti konkurso objekto pagrindinę idėją ir parengtas pagal Perkančiosios organizacijos nustatytas konkurso sąlygas; pateikiama CVP IS pasiūlymo lange Vokas 1 ir fizinės formos Voke 1 pateikiama medžiaga;
2.12. projekto konkursas – procedūra, kai Perkančiajai organizacijai suteikiama galimybė įsigyti pateiktą ir vertinimo komisijos išrinktą projektą bei numatyti konkurso dalyviams skirti prizus;
2.13. projekto pasiūlymas – konkursui tiekėjo pateikiama dokumentų visuma;
2.14. subtiekėjas – tiekėjo pasitelktas kitas ūkio subjektas savo prievolėms įvykdyti ir kuris savo aktyviais veiksmais prisidės prie pirkimo sutarties vykdymo, t. y. vykdant pirkimo sutartį dalyvaus ir šio pasitelkto ūkio subjekto darbo jėga;
2.15. tiekėjas – ūkio subjektas – fizinis asmuo, privatusis ar viešasis juridinis asmuo, kita organizacija ir jų struktūrinis padalinys arba tokių asmenų grupė, įskaitant laikinas ūkio subjektų asociacijas, kurie siūlo planą ar projektą (paprastai teritorijų planavimo, architektūros, inžinerijos, duomenų apdorojimo, finansų inžinerijos) arba siūlo atlikti darbus, tiekti prekes ar teikti paslaugas;
2.16. ūkio subjektas, kurio pajėgumais remiamasi – tiekėjo paslaugų teikimui pasitelkiamas trečiasis asmuo, kurio kvalifikacija tiekėjas remiasi, kad atitiktų kvalifikacijos reikalavimus;
2.17. vertinimo komisija (toliau – Vertinimo komisija) – Klaipėdos miesto savivaldybės administracijos direktoriaus įsakymu sudaryta komisija, kuri vertina projekto konkursui pateiktus projektus pagal šiose sąlygose nurodytus vertinimo kriterijus K1-K3 ir vykdo kitas šiose sąlygose nustatytas projekto konkurso procedūras; komisijos posėdžiai protokoluojami;
2.18. kitos sąvokos atitinka Viešųjų pirkimų įstatyme apibrėžtas sąvokas.
3. Konkurso objektas: Klaipėdos miesto pietinio pocentrio Stariškių rajone, urbanistinės idėjos projekto pasiūlymas.
4. Perkamų paslaugų pobūdis: Klaipėdos miesto savivaldybės dalies – Stariškių pocentrio teritorijos tarp Kairių g., Karaliaus Vilhelmo kanalo, miesto ribos ir Kuršių marių vietovės lygmens bendrojo plano parengimo paslaugos (TPDRIS Nr. K-VT-21-25-945). Pažymėtina, kad perkamų paslaugų objekto teritorija skirsis nuo projekto konkurso objekto teritorijos:
4.1.  perkamų paslaugų objekto teritoriją žr. konkurso sąlygų priede Nr. 2 „Žemės sklypo dokumentai ir kt.“ rinkmenoje Nr. 2-1 „Vietovės bendrojo plano pirminių procedūrų dokumentai“ esančio dokumento „Planavimo darbų programa vietovės lygmens teritorijų planavimo dokumentui – Stariškių pocentrio teritorijos tarp Kairių g., Karaliaus Vilhelmo kanalo, miesto ribos ir Kuršių marių vietovės lygmens bendrajam planui rengti (projektas)“ pav. 1;
4.2. konkurso objekto teritoriją žr. konkurso sąlygų priede Nr. 1 „Techninė specifikacija“ – dokumente esančiose iliustracijose konkurso objekto teritorija eksplikuojama kaip „Planuojamos teritorijos riba“, „Planuojama teritorija“.
5. Konkurso tikslas: Išrinkti geriausiai urbanistinius, architektūros ir funkcinius aspektus bei kitus reikalavimus, išvardintus konkurso sąlygose, atitinkančią Klaipėdos miesto pietinio pocentrio Stariškių rajone (konkurso sąlygose ir jų prieduose taip pat gali būti vadinama konkurso objektu, konkurso teritorija, žemės sklypu), urbanistinės idėjos projektą. Konkurso I-ą, II-ą, III-ią vietas užėmusiems dalyviams bus skiriamos piniginės premijos: I-ai vietai skiriama 12 000,00 Eur (dvylika tūkstančių Eur 00 ct.), II-ai – 10 000,00 Eur (dešimt tūkstančiai Eur 00 ct.), III-iai – 8 000,00 Eur (aštuoni tūkstančiai Eur 00 ct.), įskaitant visus mokesčius.
6. P a s t a b o s :
6.1. Perkančioji organizacija laimėjusiu nustato tik 1 (vieną) dalyvį, surinkusį daugiausiai balų ir esantį I-oje vietoje, neatitikusį pašalinimo pagrindų ir atitikusį nustatytus kvalifikacijos reikalavimus, t. y. konkurso laimėtoju yra laikomas I-ą vietą užėmęs projekto pasiūlymo dalyvis, su kuriuo Perkančioji organizacija, vadovaudamasi Viešųjų pirkimų įstatymo 71 straipsnio 4 dalies nuostatomis, po projekto konkurso numato vykdyti neskelbiamas derybas dėl Klaipėdos miesto savivaldybės dalies – Stariškių pocentrio teritorijos tarp Kairių g., Karaliaus Vilhelmo kanalo, miesto ribos ir Kuršių marių vietovės lygmens bendrojo plano parengimo paslaugų pirkimo;
6.2. piniginius prizus (premijas) nurodytų vietų dalyviams išmoka Perkančioji organizacija ne vėliau kaip per 30 (trisdešimt) kalendorinių dienų nuo galutinių projekto konkurso rezultatų patvirtinimo dienos;
6.3. tuo atveju, kai projekto konkurso pasiūlymą, pripažintą laimėjusiu atitinkamą prizinę vietą, pateikė jungtinės veiklos sutarties pagrindu veikianti ūkio subjektų grupė, piniginis prizas (premija) išmokamas asmeniui, kuriam įgaliojimu arba jungtinės veiklos sutartimi suteiktas įgaliojimas dalyvauti projekto konkurse visų partnerių (dalyvių) vardu;
6.4. dalyviams, kurių pateikti projekto pasiūlymai neužima I-os, II-os, III-ios vietų, piniginiai prizai (premijos) nemokami;
6.5. Perkančioji organizacija neįsipareigoja kompensuoti jokių galimų mokesčių ar kitų išlaidų, dėl gautos piniginės premijos;
6.6. konkurso objektas į dalis neskaidomas – tiekėjas turi siūlyti konkurso objektą visa apimtimi.

I.2. Konkurso objekto poreikis ir vizija, uždaviniai konkurso tiekėjui

7. Konkurso objekto poreikis ir vizija:
7.1. kokybiškas Klaipėdos miesto pietinio pocentrio Stariškių rajone, išvystymas;
7.2. konkursu siekiama išrinkti urbanistinę idėją, t. y. aukštos architektūrinės kokybės, modernų, socialiai atsakingą, į kraštovaizdį integruotą sprendinį-urbanistinės idėjos projektą, kurio pagrindu bus rengiamas vietovės lygmens bendrasis planas;
7.3. konkursu siekiama išrinkti optimaliausią marinos funkcinio prioriteto sprendimą.
8. Uždaviniai konkurso tiekėjui:
8.1. urbanistinės idėjos projektas turi atitikti konkurso sąlygų priede Nr. 1 „Techninė specifikacija“ pateiktą projektavimo užduotį;
8.2. urbanistinės idėjos projektas turi atitikti galiojančiuose teritorijų planavimo dokumentuose nustatytus reglamentus.

I.3. Biudžetas

9. Dalyvio siūloma paslaugų kaina, kuri apima Klaipėdos miesto savivaldybės dalies – Stariškių pocentrio teritorijos tarp Kairių g., Karaliaus Vilhelmo kanalo, miesto ribos ir Kuršių marių vietovės lygmens bendrojo plano parengimo paslaugų kainą, nėra nustatoma, t. y. dalyvis pasiūlo savo šių paslaugų kainą ir pateikia užpildytą konkurso sąlygų priede Nr. 4 „CVP IS Voke 1 pateikiamų dokumentų formos“ pateiktą dokumentą „Kainos pasiūlymas“.
10. Konkurso laimėtojas, t. y. I-ą vietą užėmęs dalyvis, neskelbiamų derybų metu negalės didinti savo projekto pasiūlyme pasiūlytos Klaipėdos miesto savivaldybės dalies – Stariškių pocentrio teritorijos tarp Kairių g., Karaliaus Vilhelmo kanalo, miesto ribos ir Kuršių marių vietovės lygmens bendrojo plano parengimo paslaugų kainos.
11. Projekto, t. y. konkurso objekto įgyvendinimo kaina: Numatomas/galimas konkurso objekto realizavimo/statybos biudžetas šiame konkurso etape nėra nustatomas.

II. BENDROSIOS NUOSTATOS

II.1. Šalys ir kontaktai

12. Konkurso vykdytojas/Perkančioji organizacija: Klaipėdos miesto savivaldybės administracija, Liepų g. 11, 92138 Klaipėda, tel. Nr.: +370 46 396066, el. p.: info@klaipeda.lt, įstaigos kodas: 188710823.
Konkurso vykdytojo/Perkančiosios organizacijos darbuotojo, kuris įgaliotas palaikyti tiesioginį ryšį su tiekėjais bei į kurį kreipiamasi dėl klausimų, susijusių su projekto konkurso procedūromis, kontaktinė informacija: Klaipėdos miesto savivaldybės administracijos Viešųjų pirkimų skyriaus patarėja Aurelija Umantaitė, tel. Nr.: +370 46 396132, el. p.: aurelija.umantaite@klaipeda.lt.
13. Konkurso organizatorius: Konkurso sąlygų ir jų priedų rengėjas, konkurso koordinatorius architektas Andrius Bakšys, tel. Nr.: +370 686 41650, el. p.: andrius.baksys@gmail.com (toliau – konkurso organizatorius).

II.2. Formalieji reikalavimai

14. Formalieji reikalavimai:
14.1. konkursas vykdomas vadovaujantis:
14.1.1. Lietuvos Respublikos architektūros įstatymo 13 straipsnio „Architektūriniai konkursai ir teritorijų planavimo ir statinio projektavimo paslaugos“ nuostatais;
14.1.2. Viešųjų pirkimų įstatymu;
14.1.3. Projekto konkurso organizavimo taisyklėmis;
14.1.4. Architektūros kokybės vertinimo metodika;
14.1.5. Lietuvos architektų rūmų Architektūrinių konkursų organizavimo nuostatais;
14.1.6. kitais viešuosius pirkimus reglamentuojančiais teisės aktais ir galiojančiomis teisės aktų redakcijomis bei šiais pirkimo dokumentais. Vartojamos pagrindinės sąvokos yra apibrėžtos aukščiau nurodytuose teisės aktuose ir šio pirkimo dokumentuose;
14.2. konkursas vykdomas atviro projekto konkurso būdu;
14.3. konkursas vykdomas laikantis lygiateisiškumo, nediskriminavimo, tarpusavio pripažinimo, proporcingumo, skaidrumo principų ir konfidencialumo reikalavimų;
14.4. išankstinio informacinio skelbimo apie konkursą nebuvo;
14.5. konkurse Perkančioji organizacija nenumato skelbti savanoriško ex ante skaidrumo skelbimo;
14.6. skelbimas apie konkursą paskelbtas CVP IS.

II.3. Informacija apie konkursą ir konkurso medžiaga

15. Konkurso dokumentai – konkurso sąlygos ir jų priedai, klausimai ir atsakymai, paaiškinimai ir patikslinimai skelbiami kartu su skelbimu CVP IS adresu https://viesiejipirkimai.lt/epps/home.do (P a s t a b a : Šiame interneto tinklapyje pateikiama su konkursu susijusi informacija gali būti nuolat atnaujinama, todėl tiekėjas turi nuolat pasitikrinti ar neatsirado naujos su konkursu susijusios informacijos).

II.4. Techninė specifikacija

16. Techninė specifikacija ir kita su konkurso objektu susijusi informacija yra pateikta konkurso sąlygų prieduose (žr. konkurso sąlygų priedus Nr. 1, 2, 3) (P a s t a b a : Jeigu techninėje specifikacijoje ar kituose konkurso dokumentuose, apibūdinant pirkimo objektą, yra nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai turi būti suprantami su žodžiais „arba lygiavertis“. Jeigu nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“).

II.5. Tiekėjo registracija

17. Tam, kad gautų naujausią informaciją apie vykstantį konkursą, taip pat atsakymus į tiekėjų klausimus, konkurso sąlygų ir (ar) jų priedų papildymus, tiekėjas privalo registruotis CVP IS adresu https://viesiejipirkimai.lt/epps/home.do. Registracija yra nemokama. Tiekėjo prisijungimas prie konkurso CVP IS priemonėmis vykdomas taip: naujausių pirkimų sąraše spaudžiama ant konkurso pavadinimo, konkurso lange spaudžiama „Prisijungti“, įvedami prisijungimo prie CVP IS duomenys, spaudžiama „Prisijungti“ (žr. Viešųjų pirkimų tarnybos metodinę medžiagą (instrukcijas)).
18. Tiekėjas gali registruotis CVP IS bet kuriuo laiku iki projekto pasiūlymo pateikimo termino pabaigos.
19. Neužsiregistravęs CVP IS tiekėjas negaus Perkančiosios organizacijos pranešimų ir turės pats savo iniciatyva sekti informaciją, skelbiamą CVP IS adresu https://viesiejipirkimai.lt/epps/home.do.

III. TIEKĖJO PAŠALINIMO PAGRINDAI, KVALIFIKACIJOS REIKALAVIMAI. REIKALAVIMAI ATSKIRIEMS BENDRĄ PROJEKTO PASIŪLYMĄ 
PATEIKIANTIEMS TIEKĖJO GRUPĖS NARIAMS

20. Konkurse turi teisę dalyvauti fiziniai asmenys, juridiniai asmenys, organizacijos, jų struktūriniai padaliniai ar fizinių ar juridinių asmenų grupė, sudariusi jungtinės veiklos/partnerystės sutartį. Projekto pasiūlymui pateikti ūkio subjektų grupė neprivalo įsteigti juridinio asmens. Dalyvaujanti šalis atsakingai ir savarankiškai įsivertina savo dalyvavimo ir paslaugų pirkimo sutarties įgyvendinimo  galimybes.
21. Konkurse bus taikoma Viešųjų pirkimų įstatymo 59 straipsnio 4 dalyje nurodyta galimybė pirmiausia vertinti dalyvių pateiktus projekto pasiūlymus, o įvertinus projekto pasiūlymus bus tikrinama ar nėra I-ą vietą užėmusio projekto pasiūlymo tiekėjo pašalinimo pagrindų, ar šio dalyvio kvalifikacija atitinka nustatytus reikalavimus. Procedūrų komisija aktualių pašalinimo pagrindų nebuvimo ir kvalifikaciją patvirtinančių dokumentų reikalaus tik iš konkurso I-ą vietą užėmusio tiekėjo.
22. Perkančioji organizacija tiekėją pašalina iš konkurso procedūros bet kuriame konkurso procedūros etape, jeigu paaiškėja, kad dėl savo veiksmų ar neveikimo prieš konkurso procedūrą ir (ar) jos metu tiekėjas atitinka bent vieną iš pirkimo dokumentuose nustatytų tiekėjo pašalinimo pagrindų ir ar neatitinka bent vieno kvalifikacijos reikalavimo.
23. Perkančioji organizacija nereikalauja iš tiekėjo pateikti dokumentų, patvirtinančių jo pašalinimo pagrindų nebuvimą, atitiktį kvalifikacijos reikalavimams, jeigu Perkančioji organizacija:
23.1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis;
23.2. šiuos dokumentus jau turi iš ankstesnių pirkimo procedūrų.
24. Užsienio valstybės tiekėjo pašalinimo  pagrindų  nebuvimą,  atitiktį  kvalifikacijos reikalavimams, patvirtinantys dokumentai legalizuojami vadovaujantis Lietuvos Respublikos Vyriausybės 2006 m.  spalio  30  d.  nutarimu Nr. 1079 „Dėl dokumentų legalizavimo ir tvirtinimo pažyma (Apostille) tvarkos aprašo patvirtinimo“ ir 1961 m. spalio 5  d.  Hagos  konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo pažymos (Apostille).

III.1. Tiekėjo pašalinimo pagrindai

25. Tiekėjas, taip pat visi tiekėjo grupės nariai, jei projekto pasiūlymą pateikia ūkio subjektų grupė, ir ūkio subjektai, kurių pajėgumais remiasi tiekėjas, turi neatitikti pašalinimo pagrindų:

	Eil. Nr.
	Pašalinimo pagrindai
	Atitiktį reikalavimui 
įrodantys dokumentai

	1. 
	(46.1) Tiekėjas arba jo atsakingas asmuo, nurodytas Viešųjų pirkimų įstatymo 46 straipsnio 2 dalies 2 punkte, nuteistas už šią nusikalstamą veiką:
1) dalyvavimą nusikalstamame susivienijime, jo organizavimą ar vadovavimą jam;
2) kyšininkavimą, prekybą poveikiu, papirkimą;
3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;
4) nusikalstamą bankrotą;
5) teroristinį ir su teroristine veikla susijusį nusikaltimą;
6) nusikalstamu būdu gauto turto legalizavimą;
7) prekybą žmonėmis, vaiko pirkimą arba pardavimą;
8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.

Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:
1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
2) tiekėjo, kuris yra juridinis asmuo, kita organizacija ar jos struktūrinis padalinys, vadovo, kito valdymo ar priežiūros organo nario ar kito asmens, turinčio (turinčių) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
3) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba Viešųjų pirkimų įstatymo 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.
	Iš Lietuvoje įsteigtų subjektų reikalaujama:
· išrašo iš teismo sprendimo arba
· Informatikos ir ryšių departamento prie Vidaus reikalų ministerijos pažymos, arba
· valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
· atitinkamos užsienio šalies institucijos dokumento[footnoteRef:1]. [1:  Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse keliamų klausimų, jie gali būti pakeisti: 
priesaikos deklaracija; 
oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.] 

Nurodyti dokumentai turi būti išduoti ne anksčiau kaip 180 dienų iki tos dienos, kai tiekėjas Perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD pateikimo termino pabaiga, toks dokumentas jo galiojimo laikotarpiu yra priimtinas.

Pateikiami skenuoti dokumentai elektronine forma ar pasirašyti el. parašu.


	2. 
	(46.2) Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

	3. 
	(46.3) Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra Perkančioji organizacija, reikalavimus, kaip tai apibrėžta Viešųjų pirkimų įstatymo 46 straipsnio 2 dalies 1 ir 3 punktuose, arba Perkančioji organizacija turi kitų įrodymų apie šių įsipareigojimų nevykdymą. 

Laikoma, kad tiekėjas nuteistas už aukščiau nurodytą nusikalstamą veiką, kai dėl:
1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba Viešųjų pirkimų įstatymo 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.
Tačiau ši nuostata netaikoma, jeigu:
1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;
2) įsiskolinimo suma neviršija 50 Eur (penkiasdešimt eurų);
3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, Perkančiajai organizacijai reikalaujant pateikti aktualius dokumentus pagal Viešųjų pirkimų įstatymo 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu.
	Iš Lietuvoje įsteigtų subjektų reikalaujama:
1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:
· išrašo iš teismo sprendimo (jei toks yra) arba
· Valstybinės mokesčių inspekcijos prie Lietuvos Respublikos finansų ministerijos išduoto dokumento,
· arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
· atitinkamos užsienio šalies institucijos dokumento[footnoteRef:2]. [2:  Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse keliamų klausimų, jie gali būti pakeisti: 
a) priesaikos deklaracija; 
b) oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos. ] 

Nurodyti dokumentai turi būti  išduoti ne anksčiau kaip 120 dienų iki tos dienos, kai tiekėjas Perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD pateikimo termino pabaiga, toks dokumentas jo galiojimo laikotarpiu yra priimtinas.

2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:
2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija savarankiškai patikrina duomenis nacionalinėje duomenų bazėje, adresu https://draudejai.sodra.lt/draudeju_viesi_duomenys/.
Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.
2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
· atitinkamos užsienio šalies kompetentingos institucijos dokumento[footnoteRef:3]. [3:  Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse punkte keliamų klausimų, jie gali būti pakeisti: 
a) priesaikos deklaracija; 
b) oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.] 


Nurodyti dokumentai turi būti  išduoti ne anksčiau kaip 120 dienų iki tos dienos, kai tiekėjas Perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.
Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD pateikimo termino pabaiga, toks dokumentas jo galiojimo laikotarpiu yra priimtinas.

Pateikiami skenuoti dokumentai elektronine forma ar pasirašyti el. parašu.

	4. 
	(46.4.1) Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir Perkančioji organizacija dėl to turi įtikinamų duomenų.
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

	5. 
	(46.4.2) Tiekėjas pirkimo metu pateko į interesų konflikto situaciją, kaip apibrėžta Viešųjų pirkimų įstatymo 21 straipsnyje, ir atitinkamos padėties negalima ištaisyti. 
Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar Perkančiosios organizacijos sprendimus ir šių sprendimų pakeitimas prieštarautų Viešųjų pirkimų įstatymo nuostatoms.
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

	6. 
	(46.4.3) Pažeista konkurencija, kaip nustatyta Viešųjų pirkimų įstatymo 27 straipsnio 3 ir 4 dalyse, ir atitinkamos padėties negalima ištaisyti.
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

	7. 
	(46.4.4) Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį Viešųjų pirkimų įstatymo 46 ir 47 straipsniuose nustatytiems reikalavimams, ir Perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal Viešųjų pirkimų įstatymo 50 straipsnį. 
Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų Viešųjų pirkimų įstatymo, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal Viešųjų pirkimų įstatymo 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų. 
Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos.
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.
Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal Viešųjų pirkimų įstatymo 52 straipsnį skelbiamą informaciją: https://vpt.lrv.lt/lt/nuorodos/kiti-duomenys/powerbi/melaginga-informacija-pateikusiu-tiekeju-sarasas-3/.

	8. 
	(46.4.5) Tiekėjas pirkimo metu ėmėsi neteisėtų veiksmų, siekdamas daryti įtaką Perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką Perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir Perkančioji organizacija gali tai įrodyti bet kokiomis teisėtomis priemonėmis.
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

	9. 
	(46.4.6) Tiekėjas yra neįvykdęs sutarties, sudarytos vadovaujantis Viešųjų pirkimų įstatymu, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas Perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas Perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija. 
Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos.
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.
Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal Viešųjų pirkimų įstatymo 91 straipsnį skelbiamą informaciją:
https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/,
https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas/.


	10. 
	(46.4.7) Perkančioji organizacija bet kokiomis tinkamomis priemonėmis gali įrodyti, kad tiekėjas yra padaręs rimtą profesinį pažeidimą, dėl kurio Perkančioji organizacija abejoja tiekėjo sąžiningumu, kai jis:
a) yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai;
b) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje;
c) yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai.
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.
Priimant sprendimus dėl tiekėjo pašalinimo iš pirkimo procedūros (a) punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu https://www.registrucentras.lt/jar/p/index.php paskelbtą informaciją, taip pat į šiame Viešųjų pirkimų tarnybos informaciniame pranešime pateiktą informaciją: https://vpt.lrv.lt/lt/naujienos-3/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose/.
Priimant sprendimus dėl tiekėjo pašalinimo iš pirkimo procedūros (b) punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu https://www.vmi.lt/evmi/mokesciu-moketoju-informacijas kelbiamą informaciją.

Priimant sprendimus dėl tiekėjo pašalinimo iš pirkimo procedūros (c) punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu https://kt.gov.lt/lt/atviri-duomenys/diskvalifikavimas-is-viesuju-pirkimu skelbiamą informaciją.

	11. 
	(46.6.2) Tiekėjas yra nemokus, jam iškelta restruktūrizavimo ar bankroto byla, inicijuotos ar pradėtos likvidavimo procedūros, kai jo turtą valdo teismas ar nemokumo administratorius, kai jis su kreditoriais yra sudaręs taikos sutartį (tiekėjo ir kreditorių susitarimą tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), kai jo veikla sustabdyta ar apribota arba jo padėtis pagal šalies, kurioje jis registruotas, teisės aktus yra tokia pati ar panaši.
Tačiau kai yra šiame punkte apibrėžta situacija, Perkančioji organizacija nepašalins tiekėjo iš pirkimo procedūros, jeigu jis pateikia pagrįstų įrodymų, kad sugebės tinkamai įvykdyti sutartį.
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.
Perkančioji organizacija savarankiškai patikrina duomenis nacionalinėje duomenų bazėje adresu: https://www.registrucentras.lt/jar/p/.

Prireikus, Perkančioji organizacija turi teisę prašyti pateikti valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis. Tokiu atveju dokumentas turi būti  išduotas ne anksčiau kaip 120 dienų iki tos dienos, kai tiekėjas Perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus. Pavyzdys: Jeigu Perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2022-10-14.

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

Pateikiami skenuoti dokumentai elektronine forma ar pasirašyti el. parašu.

	P a s t a b a : Perkančioji organizacija visų pirma reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“. Be EBVPD lentelės trečiame stulpelyje nurodomi dokumentai, kuriuos turi pateikti Lietuvos Respublikoje registruoti tiekėjai. Dėl dokumentų, kuriuos turi pateikti užsienio šalių tiekėjai, informaciją Perkančioji organizacija pasitikrina „e-Certis“, adresu: https://ec.europa.eu/tools/ecertis/.



26. Deklaruodamas, kad nėra pagrindo pašalinti iš pirkimo, tiekėjas kartu su projekto pasiūlymu, teikiamame CVP IS Voke 2, turi pateikti užpildytą EBVPD (žr. konkurso sąlygų priede Nr. 5 „CVP IS Voke 2 pateikiamų dokumentų formos“ pateiktą dokumentą „EBVPD“), kurį turi pateikti:
26.1. projekto pasiūlymą pateikęs tiekėjas;
26.2. kiekvienas jungtinės veiklos pagrindu veikiančios tiekėjų grupės partneris, jei projekto pasiūlymą pateikia tiekėjų grupė;
26.3. kiekvienas ūkio subjektas, kurio pajėgumais, t. y. siekdamas atitikti kvalifikacijos reikalavimus, remiasi tiekėjas.
27. Subtiekėjai, kurių pajėgumais, t. y. siekdamas atitikti kvalifikacijos reikalavimus, tiekėjas nesiremia, techninio pajėgumo atitikčiai pasitelkiami subjektai ir kvazisubtiekėjai neprivalo teikti EBVPD ir pašalinimo pagrindų nebuvimą įrodančių dokumentų, Perkančioji organizacija netikrina šių asmenų pašalinimo pagrindų.
28. Tiekėjas turi užpildyti EBVPD tokiu būdu:
28.1. kompiuteryje išsaugoti EBVPD formą XML formatu;
28.2. įkelti (importuoti) EBVPD duomenis Europos Komisijos svetainėje: http://ebvpd.eviesiejipirkimai.lt/espd-web/;
28.3. pateikti atsakymus į EBVPD nurodytus klausimus;
28.4. kompiuteryje išsaugoti PDF formatu gautą formą su pateiktais atsakymais;
28.5. teikiant projekto pasiūlymą, prie jo pridėti išsaugotą EBVPD formą su atsakymais *.pdf formatu, kartu su kitais teikiamo projekto pasiūlymo dokumentais (CVP IS teikiamame Voke 2), t. y. projekto pasiūlymo pateikimo lango skiltyje „Prisegti dokumentus“.
29. Jei tiekėjas pasitelkia ūkio subjektus (pavyzdžiui, specialistus, kurių paslaugų pirkimo sutarties sudarymo atveju neplanuojama įdarbinti tiekėjo įmonėje), kurių pajėgumais remiasi, siekdamas atitikti kvalifikacijos reikalavimus, kartu su tiekėjo EBVPD teikiami ir šių subjektų EBVPD. Jeigu tiekėjas ketina paslaugų pirkimo sutarties vykdymui pasitelkti specialistą-fizinį asmenį, tačiau neplanuoja jo įdarbinti, tokiu atveju specialistas-fizinis asmuo projekto pasiūlyme turi būti nurodomas kaip tiekėjo subtiekėjas.
30. Jeigu tiekėjas negali pateikti reikalaujamų dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų konkurso sąlygų 25 punkto lentelės 1, 2 punktuose keliamų klausimų, jie gali būti pakeisti:
30.1. priesaikos deklaracija;
30.2. oficialia tiekėjo deklaracija, jeigu šalyje nenaudojama priesaikos deklaracija. Oficiali tiekėjo deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.

III.2. Informacija apie Viešųjų pirkimų įstatymo 46 straipsnio 3 ir 10 dalyse nustatytas galimybes nepašalinti iš pirkimo procedūros tiekėjo, neatitinkančio tam tikrų jam keliamų reikalavimų

31. Už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra Perkančioji organizacija, reikalavimus tiekėjas iš konkurso procedūros pašalinamas, jeigu Perkančioji organizacija sužino, kad tiekėjas už tai nuteistas, kaip apibrėžta Viešųjų pirkimų įstatymo 46 straipsnio 2 dalies 1 ir 3 punktuose, arba turi kitų įrodymų apie šių įsipareigojimų nevykdymą. Ši nuostata netaikoma, jeigu:
31.1. [bookmark: _Ref123455206]tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;
31.2. įsiskolinimo suma neviršija 50,00 Eur (penkiasdešimt eurų 00 ct.);
31.3. tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų konkurso sąlygų 31.1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, Perkančiajai organizacijai reikalaujant pateikti aktualius dokumentus pagal Viešųjų pirkimų įstatymo 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu.
32. Perkančioji organizacija, priimdama sprendimus dėl tiekėjo pašalinimo iš konkurso procedūros Viešųjų pirkimų įstatymo 46 straipsnio 4 ir 6 dalyse nurodytais pašalinimo pagrindais, atsižvelgia į tai, ar vertinant tiekėjo patikimumą tiekėjo pašalinimas iš konkurso procedūros proporcingas vertinamam tiekėjo elgesiui, Viešųjų pirkimų įstatymo 46 straipsnio 4 dalies 7 punkto c papunkčio atveju – ar taikant šį tiekėjo pašalinimo iš konkurso procedūros pagrindą nebūtų reikšmingai apribota konkurencija. Priimant sprendimus dėl tiekėjo pašalinimo iš konkurso procedūros Viešųjų pirkimų įstatymo 46 straipsnio 4 dalies 4 ir 6 punktuose nurodytais pašalinimo pagrindais, gali būti atsižvelgiama į pagal Viešųjų pirkimų įstatymo 52 ir 91 straipsnius skelbiamą informaciją.
33. Kai priimtu ir įsiteisėjusiu teismo sprendimu tiekėjui yra nustatytas konkurso sąlygų 25 punkto lentelėje nurodytų pašalinimo pagrindų laikotarpis, Perkančioji organizacija tiekėją iš konkurso procedūros šalina teismo sprendime nurodytą laikotarpį.
34. Perkančioji organizacija pašalina tiekėją iš konkurso procedūros pagal Viešųjų pirkimų įstatymo 46 straipsnio 4 ir 6 dalyse nurodytus pašalinimo pagrindus ir tuo atveju, kai ji turi įtikinamų duomenų, kad tiekėjas yra įsteigtas arba dalyvauja pirkime vietoj kito asmens, siekiant išvengti Viešųjų pirkimų įstatymo 46 straipsnio 4 ir 6 dalyse nurodytų pašalinimo pagrindų taikymo.

III.3. Tiekėjo kvalifikacijos reikalavimai

35. Dokumentai dėl tiekėjo kvalifikacijos reikalavimų bus priimtini ir gali būti išduoti po projektų pasiūlymų pateikimo termino pabaigos, tačiau tiekėjo kvalifikacija turi būti įgyta iki šio konkurso projekto pasiūlymų pateikimo termino pabaigos.
36. Tiekėjo kvalifikacijos reikalavimai bei reikalaujami dokumentai ir informacija, patvirtinantys atitikimą šiems reikalavimams:

	Eil. Nr.
	Kvalifikacijos reikalavimai
	Patvirtinančių dokumentų sąrašas

	Techninis ir profesinis pajėgumas

	36.1.
	Tiekėjas turi paskirti ne mažiau kaip 1 (vieną) kvalifikuotą teritorijų planavimo vadovą, turintį teisę vadovauti kompleksinio teritorijų planavimo dokumentų rengimui: vietovės lygmens bendriesiems planams.
	Pateikiama:
1) Tiekėjo specialistų, kurie bus atsakingi už paslaugų pirkimo sutarties vykdymą, sąrašas, parengtas pagal konkurso sąlygų priede Nr. 5 „CVP IS Voke 2 pateikiamų dokumentų formos“ pateiktą dokumentą „Tiekėjo personalo (specialisto (-ų)), atsakingo už sutarties vykdymą, sąrašas“.
2) Teisės aktuose numatytų institucijų išduotų kvalifikacijos atestatų ar Teisės pripažinimo pažymų[footnoteRef:4] (jei specialistas yra iš  Europos Sąjungos valstybių narių, Šveicarijos Konfederacijos arba valstybių, pasirašiusių Europos ekonominės erdvės sutartį) kopijos arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungusi ir susipažinti su reikalaujamais dokumentais ir (ar) informacija. [4:  Vietoj siūlomo specialisto Teisės pripažinimo pažymos tiekėjas gali pateikti VšĮ Statybos sektoriaus vystymo agentūrai  pateikto prašymo (su gavimo žyma) išduoti teisės pripažinimo pažymą tinkamai patvirtintą kopiją. Siūlomam specialistui išduotą Teisės pripažinimo pažymą tiekėjas privalės pateikti iki pirkimo sutarties pasirašymo.
 ] 


P a s t a b o s :
1) Perkančioji organizacija nereikalauja pateikti specialistų dokumentų, patvirtinančių atitiktį kvalifikacijos reikalavimams, jeigu Perkančioji organizacija gali susipažinti su šiais dokumentais ar informacija tiesiogiai ir neatlygintinai prisijungusi prie nacionalinių duomenų bazių bet kurioje valstybėje narėje. Šiuos duomenis viešai prieinamose bet kurios valstybės narės duomenų bazėse, tikrindama kvalifikacijos atitiktį, pasitikrina, užfiksuoja ir išsaugo pati Perkančioji organizacija. Esant aplinkybėms, dėl kurių Perkančioji organizacija negali pati pasitikrinti, užfiksuoti ir išsaugoti viešai prieinamose duomenų bazėse nurodytų duomenų (pvz., duomenų bazė neveikia, duomenų bazėje nėra duomenų apie tiekėjo specialistų sąraše nurodytą siūlomą specialistą ar pan.), Perkančioji organizacija turi teisę kreiptis į tiekėją dėl atitiktį patvirtinančių dokumentų pateikimo.
2) Trečiųjų šalių fiziniai asmenys atestuojami tokia pačia tvarka kaip ir Lietuvos Respublikos fiziniai asmenys.
3) Sutartį galės vykdyti tik nustatytus kvalifikacijos reikalavimus atitinkantys specialistai.
4) Jeigu kvalifikacijos atestatų, pažymėjimų galiojimo laikotarpis pasibaigtų sutarčiai nepasibaigus, jie turi būti pratęsti ir galioti visą sutarties įgyvendinimo laikotarpį.

Pateikiami skenuoti dokumentai elektronine forma ar pasirašyti el. parašu.

	36.2.
	Tiekėjas per paskutinius 10 (dešimt) metų arba per laiką nuo tiekėjo įregistravimo dienos (jei tiekėjas vykdo veiklą mažiau nei 10 (dešimt) metų) iki pasiūlymo pateikimo termino pabaigos yra tinkamai suteikęs bent 1 (vieno) bendrojo plano (lygmuo: vietovės ar savivaldybės, ar valstybės; procesas: naujo rengimas ar keitimas, ar koregavimas) urbanizuotoje teritorijoje parengimo paslaugų, kurių proceso metu parengtam dokumentui-bendrajam planui yra gautas teigiamas dokumento patikrinimo aktas.
Pastabos:
- jeigu tiekėjas teikia informaciją apie paslaugas, kurios pradėtos ir baigtos vykdyti per paskutinius 10 metų, laikoma, kad jo patirtis atitinka keliamą reikalavimą. Jeigu tiekėjas teikia informaciją apie paslaugas, kurios pradėtos teikti anksčiau nei per paskutinius 10 metų, tačiau pabaigtos teikti per paskutinius 10 metų, laikoma, kad jo patirtis atitinka keliamą reikalavimą.
- tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju bus vertinama būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas.
	Pateikiama:
1) Pagrindinių per paskutinius 10 (dešimt) metų arba per laiką nuo tiekėjo įregistravimo dienos (jei tiekėjas vykdo veiklą mažiau nei 10 (dešimt) metų) iki projekto pasiūlymo pateikimo termino pabaigos suteiktų paslaugų sąrašas, užpildytas pagal konkurso sąlygų priede Nr. 5 „Suteiktų paslaugų sąrašas“.
2) Užsakovo pažyma, kurioje turi būti nurodyta: sutarties objekto pavadinimas; paslaugų pradžios ir pabaigos datos; paslaugų gavėjai; ar paslaugos buvo suteiktos tinkamai.

Pateikiami skenuoti dokumentai elektronine forma ar pasirašyti el. parašu.



37. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas Perkančiajai organizacijai įsipareigoja, kad paslaugų pirkimo sutartį vykdys tik tokią teisę turintys asmenys ir Perkančiajai organizacijai pareikalavus, tiekėjas turės pateikti tai įrodančius dokumentus.

III.4. Rėmimasis kitų ūkio subjektų pajėgumais

38. Tiekėjas gali remtis kitų ūkio subjektų pajėgumais, kad atitiktų konkurso dokumentuose nustatytus kvalifikacinius reikalavimus, neatsižvelgiant į ryšio su tais ūkio subjektais teisinį pobūdį. Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys suteiks paslaugas, atliks darbus, kuriems reikia jų turimų pajėgumų.
39. Kai tiekėjas pageidauja remtis kitų ūkio subjektų pajėgumais, jis privalo Perkančiajai organizacijai projekto pasiūlyme įrodyti, kad vykdant paslaugų pirkimo sutartį ūkio subjektų, kurių pajėgumais jis remiasi, ištekliai jam bus prieinami, t. y. pateikti šių ūkio subjektų sutikimus (pasirašytos laisvos formos deklaracijas ar kitus dokumentus), patvirtinančius sutikimą dalyvauti konkurse.
40. Perkančioji organizacija patikrina, ar ūkio subjektai, nurodyti projekto pasiūlyme, kurių pajėgumais ketina remtis tiekėjas, užėmęs I-ą vietą, tenkina jiems keliamus kvalifikacijos reikalavimus ir ar nėra tokio ūkio subjekto pašalinimo pagrindų. Jeigu ūkio subjektas, nurodytas projekto pasiūlyme, netenkina bent vieno jam keliamo kvalifikacijos reikalavimo arba jo padėtis atitinka bent vieną pagal Perkančiosios organizacijos nustatytą pašalinimo pagrindą, Perkančioji organizacija turi pareikalauti per jos nustatytą terminą pakeisti jį reikalavimus atitinkančiu ūkio subjektu.
41. Jeigu tiekėjas ketina kvalifikacijos reikalavimų atitikčiai ir paslaugų pirkimo sutarties vykdymui pasitelkti specialistą-fizinį asmenį, tačiau laimėjimo ir paslaugų pirkimo sutarties sudarymo atveju neketina jo įdarbinti, tokiu atveju specialistas-fizinis asmuo projekto pasiūlyme turi būti nurodomas kaip ūkio subjektas, kurio pajėgumais remiamasi, pateikiant įrodymus, kad jo ištekliai bus prieinami ir galimi naudoti visą paslaugų pirkimo sutarties vykdymo laikotarpį. Šiuos dokumentus tiekėjas pateikia kartu su projekto pasiūlymu.
42. Jeigu tiekėjas ketina kvalifikacijos reikalavimų atitikčiai ir paslaugų pirkimo sutarties vykdymui pasitelkti specialistą-fizinį asmenį, kurį laimėjimo ir paslaugų pirkimo sutarties sudarymo atveju ketina įdarbinti, jis turi būti nurodytas projekto pasiūlyme kaip siūlomas specialistas (kvazisubtiekėjas) ir tiekėjas iki projekto pasiūlymo pateikimo termino pabaigos turėtų sudaryti su šiuo specialistu susitarimą arba ketinimų protokolą, arba kitą dokumentą, kuris pagrįstų, kad toks ketinimas buvo iki tiekėjui pateikiant projekto pasiūlymą ir, kad laimėjimo ir paslaugų pirkimo sutarties sudarymo atveju specialistas bus įdarbintas. Šiuos dokumentus tiekėjas pateikia kartu su projekto pasiūlymu.

III.5. Tarybos reglamento (ES) 833/2014 ir 2022/576 reikalavimai

43. Tiekėjai, taip pat jų pasitelkiami kiti ūkio subjektai, kurių pajėgumais remiamasi, ir subteikėjai, kai šių subjektų vykdomos sutarties dalis yra daugiau kaip 10 (dešimt) proc., turi neatitikti Tarybos reglamente (ES) 833/2014 ir 2022/576 (toliau – Reglamentas) nustatytų sąlygų CVP IS Voke 2 turi pateikti konkurso sąlygų priede Nr. 5 „CVP IS Voke 2 pateikiamų dokumentų formos“ nustatytos formos užpildytą deklaraciją „Deklaracija dėl Tarybos reglamente (ES) Nr. 833/2014 ir 2022/576 nustatytų sąlygų nebuvimo“ (toliau – Deklaracija). Deklaraciją pildo atskirai tiekėjas (kiekvienas tiekėjų grupės narys atskirai, jei projektą teikia tiekėjų grupė), ūkio subjektas, kurio pajėgumais remiasi, subteikėjas (jei tokie pasitelkiami) ir jų vykdomos sutarties dalis yra daugiau kaip 10 (dešimt) proc.
44. Procedūrų komisija įvertina Deklaracijoje nurodytą informaciją, ar tiekėjui (taip pat tiekėjo pasiūlyme nurodytam kitam ūkio subjektui, kurio pajėgumais remiamasi, subteikėjui, kai šių subjektų vykdomos sutarties dalis yra daugiau kaip 10 (dešimt) proc.) nėra taikomi Reglamente nustatyti ribojimai. Jeigu tiekėjas Vokas 2 pateikė Reglamente nustatytų sąlygų nebuvimą įrodančius dokumentus, Perkančioji organizacija šiuos dokumentus tikrins tik kilus abejonių. Jeigu tiekėjas Vokas 2 nėra pateikęs Deklaracijos arba su Vokas 2 pateiktoje Deklaracijoje nurodyti duomenys yra netikslūs, neišsamūs ar klaidingi, Perkančioji organizacija gali nepažeisdama lygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Tokiu atveju Procedūrų komisija vertins Deklaraciją tik tiekėjui ją pateikus ir (ar) ją patikslinus, ir (ar) (jei bus reikalaujama) pateikus/patikslinus Reglamente nustatytų sąlygų nebuvimą įrodančius dokumentus. Jei Deklaracijoje pažymima arba Perkančioji organizacija nustato, kad tiekėjas ir (ar) ūkio subjektas (-ai), kurio (-ių) pajėgumais remiamasi, ir (ar) subteikėjas (-ai) (jeigu dėl šių subjektų deklaruojama) atitinka bent vieną nustatytą sąlygą, tiekėjo pasiūlymas atmetamas.
45. Kilus abejonių, kad tiekėjams (taip pat jo pasitelkiamiems kitiems ūkio subjektams, kurių pajėgumais remiamasi, ir subteikėjams, kai šių subjektų vykdomos sutarties dalis yra daugiau kaip 10 (dešimt) proc.), kurių projektai pagal vertinimo rezultatus galės būti pripažinti laimėjusiais o, esant poreikiui, ir kitiems tiekėjams, gali būti taikomi Reglamente nustatyti ribojimai, Perkančioji organizacija prašys pateikti Deklaracijoje nustatytų sąlygų nebuvimo nurodytus duomenis patvirtinančius dokumentus: juridinio asmens – juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą arba atitinkamus valstybės narės ar trečiosios šalies dokumentus; fizinio asmens – asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją ir pažymą apie deklaruotą gyvenamąją vietą arba atitinkami valstybės narės ar trečiosios šalies dokumentus (pateikiamos skaitmeninės dokumentų kopijos arba pasirašyti el. parašu). Nurodyti dokumentai turi būti išduoti ne anksčiau kaip 90 (devyniasdešimt) dienų* iki tos dienos, kai tiekėjas, Perkančiosios organizacijos prašymu, turės pateikti įrodančius dokumentus. Tuo atveju, jei Reglamente nustatytų sąlygų nebuvimą patvirtinantys dokumentai buvo pateikti teikiant projektą Vokas 2, dokumentas turi būti išduotas ne anksčiau kaip 90 (devyniasdešimt) dienų* iki projektų pateikimo termino paskutinės dienos (* Asmens tapatybę patvirtinančiam dokumentui (tapatybės kortelei ar pasui), leidimo verstis atitinkama ūkine veikla patvirtinančiam dokumentui šis terminas netaikomas, jei dokumentas išduotas anksčiau, tačiau jame nurodytas galiojimo terminas ilgesnis. Toks dokumentas jo galiojimo laikotarpiu yra priimtinas. Terminas taip pat netaikomas juridinio asmens steigimo dokumentui).
46. Perkančiajai organizacijai paprašius tiekėjo pateikti Deklaracijoje nurodytus duomenis patvirtinančius dokumentus ir nustačius, kad jie yra netikslūs, neišsamūs ar klaidingi, Perkančioji organizacija gali nepažeisdama lygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą.

III.6. Tiekėjų grupės dalyvavimas konkurso procedūrose

47. Jei projekto konkurso procedūrose dalyvauja tiekėjų ir (ar) autorių grupė (toliau – tiekėjų grupė), ji, iki projekto pasiūlymo pateikimo termino pabaigos, pateikia sudarytos jungtinės veiklos arba bendraautorystės sutarties skaitmeninę kopiją ir visus grupės narius nurodo šių sąlygų priede Nr. 5 „CVP IS Voke 2 pateikiamų dokumentų formos“ esančiame dokumente „Dalyvio devizo šifras“. Jungtinės veiklos/bendraautorystės sutartyje turi būti nurodyta kiekvienos šios sutarties šalies įsipareigojimų vertės dalis, išreikšta procentiniu dydžiu. Sutartis turi numatyti solidarią visų šalių atsakomybę už prievolių Perkančiajai organizacijai nevykdymą bei aiškiai nustatyti, kuris asmuo atstovauja tiekėjų/autorių grupei, su kuriuo Perkančioji organizacija bendraus viso projekto konkurso metu ir teiks su pasiūlymo vertinimu susijusią informaciją.
48. Perkančioji organizacija nereikalauja, kad, tiekėjų grupės pateiktą projekto pasiūlymą nustačius laimėjusiu ir jai pasiūlius sudaryti paslaugų pirkimo sutartį, ši tiekėjų grupė įgytų tam tikrą teisinę formą.
49. Tiekėjai turi įsivertinti, kad konkurso procedūrų metu nebus galima keisti tiekėjų grupės partnerių, todėl partnerius tiekėjas turi rinktis atsakingai. Tiekėjų grupės partneriai gali pasitraukti iš grupės, jeigu įrodoma, pirma, kad likę grupės partneriai tenkina Perkančiosios organizacijos nustatytas dalyvavimo konkurso procedūroje sąlygas ir, antra, kad dėl tolesnio jų dalyvavimo šioje procedūroje nebus iškreipta kitų dalyvių konkurencinė padėtis.

IV. PIRKIMO DOKUMENTŲ PAAIŠKINIMAS, PATIKSLINIMAS

50. Visi konkurso metu iškylantys prašymai ir (ar) klausimai turi būti pateikti tik naudojantis CVP IS platforma adresu https://viesiejipirkimai.lt/epps/home.do. Tiekėjas skatinamas būti aktyviu ir pateikti prašymą ir (ar) klausimą kuo anksčiau, kad pakaktų laiko atsižvelgti į gautą atsakymą.
51. Tiekėjas prašymą ir (ar) klausimą pateikia lietuvių kalba. Perkančioji organizacija atsakymą į gautą prašymą ir (ar) klausimą pateikia lietuvių kalba.
52. Perkančioji organizacija atsakys į paklausimus, gautus CVP IS ne vėliau nustatyto termino. Tiekėjai gali teikti prašymus paaiškinti pirkimo dokumentus CVP IS ne vėliau kaip likus 23 (dvidešimt trims) kalendorinėms dienoms iki projekto pasiūlymų pateikimo termino pabaigos.
53. Perkančioji organizacija į gautą prašymą ir (ar) klausimą atsako ne vėliau kaip per 5 (penkias) darbo dienas nuo jo gavimo dienos. Perkančioji organizacija atsakymą į tiekėjo prašymą ir (ar) klausimą skelbia CVP IS, bet nenurodo iš ko gavo prašymą teikti paaiškinimą ar klausimą. Perkančiosios organizacijos pranešimus gaus tik tiekėjas užsiregistravęs pirkime CVP IS, kiti tiekėjai turės patys savo iniciatyva sekti informaciją, skelbiamą CVP IS adresu https://viesiejipirkimai.lt/epps/home.do.
54. Nesibaigus projekto pasiūlymo pateikimo terminui, Perkančioji organizacija savo iniciatyva turi teisę paaiškinti, patikslinti ar papildyti pirkimo dokumentus – tuo atveju, kai tikslinama skelbime apie konkursą paskelbta informacija, vadovaujantis Viešųjų pirkimų įstatymo 34 straipsnyje nustatyta tvarka, skelbiami klaidų ištaisymo skelbimai ir, jei reikia, pratęsiamas protingumo kriterijų atitinkantis projekto pasiūlymo pateikimo terminas, kad dalyvis, rengdamas projekto pasiūlymą, galėtų atsižvelgti į atliktus paaiškinimus, patikslinimus ar papildymus. Jeigu dėl kokių nors priežasčių papildoma su pirkimo dokumentais susijusi informacija būtų pateikiama likus mažiau kaip 6 (šešioms) kalendorinėms dienoms iki projekto pasiūlymo  pateikimo termino pabaigos, nors šios informacijos buvo paprašyta laiku arba jei buvo padaryta reikšmingų pirkimo dokumentų pakeitimų, Perkančioji organizacija privalo pratęsti projekto pasiūlymo pateikimo terminą, kad visi konkurso dalyviai turėtų galimybę susipažinti su visa projekto pasiūlymui parengti reikalinga informacija. Visi pirkimo dokumentų paaiškinimai, patikslinimai ar papildymai bus skelbiami CVP IS.
55. Perkančioji organizacija ir (ar) konkurso organizatorius nenumato rengti susitikimo (-ų) su dalyviais, t. y. nenumato rengti konkurso sąlygų pristatymo (-ų) konkurso tiekėjams. Taip pat, Perkančioji organizacija ir (ar) konkurso organizatorius nenumato rengti susitikimo (-ų), kurio (-ių) tikslas – su konkurso objektu susijusių paslaugų/darbų apimčių įvertinimas ir konkurso objekto/teritorijos apžiūra natūroje.

V. PROJEKTO PASIŪLYMO RENGIMAS, PATEIKIMAS, KEITIMAS

V.1. Projekto pasiūlymo rengimo rekomendacijos ir reikalavimai

56. P a s t a b o s :
56.1. šiame skyriuje rekomendacijoms vartojamas žodis „rekomenduojama“, visa kita pateikta informacija – reikalavimai;
56.2. projekto pasiūlyme skaitmeniniu formatu pateikiami dokumentai turi būti pateikti naudojant nediskriminuojančius, visuotinai prieinamus duomenų rinkmenų formatus – rekomenduojamas *.pdf formatas ir kai kuriai medžiagai *.jpg formatas, *.docx;
56.3. grafinės medžiagos, pateikiamos planšetėse, mastelį pasirenka dalyvis, tačiau jis turi būti pakankamas, norint žiūrovui medžiagą aiškiai suvokti/„perskaityti“;
56.4. neskelbiamų derybų pirkimo laimėtojas Perkančiajai organizacijai turės pateikti konkursui pasiūlyto projekto 3D modelį, kuris bus įtrauktas į Perkančiosios organizacijos GIS duomenų bazę (P a s t a b a : 3D modelis pateikiamas vienu iš šių formatu – *.ifc, *.rvt, *.dae, *.3ds, *.obj; objektai modeliuojami LKS-94 koordinačių sistemoje ir LAS07 aukščių sistemoje; projektiniai aplinkos elementų – mažosios architektūros, aplinkos tvarkymo, inžinerinių objektų dvimačiai duomenys pateikiami *.dwg arba *.shp formatais).
57. Tiekėjo pateikiamas projekto pasiūlymas, t. y. urbanistinės idėjos projektas ir kiti konkurso sąlygose nustatyti dokumentai turi būti parengti ir pateikti pagal pirkimo dokumentuose nurodytas rekomendacijas ir reikalavimus. Perkančiajai organizacijai padarius pirkimo dokumentų ir (ar) jų priedų pakeitimus (paaiškinimus, patikslinimus ar papildymus), tiekėjas privalo į juos atsižvelgti.
58. Projekto pasiūlymas ir kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas dokumentas (originalo kalba) su tinkamai patvirtintu vertimu į lietuvių kalbą (vertimas turi būti patvirtintas vertimą atlikusio asmens parašu). Reikalavimas netaikomas juridinių/fizinių asmenų atestaciją/išsilavinimą patvirtinantiems dokumentams, prekių gamintojų dokumentams, nuorodoms, kur informacija gali būti pateikiama lietuvių arba anglų kalbomis. Esant poreikiui, Perkančiajai organizacijai paprašius, tiekėjas privalo pateikti minėtų dokumentų anglų kalba vertimą į lietuvių kalbą. Kilus įtarimų dėl pateikto dokumento vertimo kokybės ir (ar) jo atitikties dokumento originalo turiniui, pirkimo vykdytojas pasilieka teisę reikalauti pateikti vertėjo parašu ir vertimų biuro antspaudu (jei turi) patvirtintą šio dokumento vertimą ir (arba) nurodyti, kad vertimą atlikusio asmens parašas būtų patvirtintas notariškai.
59. Tiekėjas prisiima visas išlaidas, susijusias su projekto pasiūlymo rengimu ir įteikimu. Perkančioji organizacija ir (ar) konkurso organizatorius nėra atsakingi ar įpareigoti dėl šių išlaidų kompensavimo. Perkančioji organizacija ir (ar) konkurso organizatorius neprisiims šių išlaidų, nepriklausomai nuo to, kaip vyktų ir baigtųsi konkursas, taip pat tuo atveju, jei konkursas būtų nutrauktas.
60. Visas projekto pasiūlymas, išskyrus fizinės formos Voką 1, turi būti pateiktas skaitmeniniu formatu CVP IS priemonėmis dviejuose vokuose – Voke 1 ir Voke 2, adresu https://viesiejipirkimai.lt/epps/home.do, šiose konkurso sąlygose numatyta tvarka, nepažeidžiant anonimiškumo.
61. CVP IS pasiūlymo lange Vokas 1 turi būti pateikti šie dokumentai (P a s t a b a : Skaitmeninės grafinės medžiagos pateikimo reikalavimus žr. konkurso sąlygų priede Nr. 6 „Skaitmeninės medžiagos pateikimo reglamentas“):
61.1. aiškinamasis raštas, pateiktas A4 formato byloje lietuvių kalba skaitmeniniu formatu. Aiškinamajame rašte gali būti pateikta ir vaizdinė informacija. Aiškinamojo rašto turinio eiliškumas ir jame pateikiama informacija (P a s t a b a : Aiškinamojo rašto turinio eiliškumas ir jame pateikiama informacija turi atliepti konkurso sąlygų 94 punkte pateiktiems K1-K3 vertinimo kriterijų apibūdinimams):
61.1.1. K1 – Urbanistinė-architektūrinė koncepcija, integralumas, sprendinių kokybė:
61.1.1.1. projekto konkurso teritorijos urbanistinės-architektūrinės koncepcijos idėja, jos vientisumas ir intuityvus suvokimas;
61.1.1.2. projekto konkurso teritorijos vystymo urbanistinis modelis ir galimybių studijoje nustatytų urbanistinių struktūrų formavimo principų detalizacija: teritorijos vystymo prioritetai, teritorijos funkcinis zonavimas, prioritetinės veiklos formuojamuose kvartaluose, užstatymo tipologija, erdviniai užstatymo rodikliai, dominantės, siūlomas pastatų ir statinių statybos kompozicinis principas, stilius, viešųjų erdvių sistema, „parterių“ įveiklinimas, susisiekimo sistema ir transporto priemonių laikymo principai;
61.1.1.3. projekto konkurso teritorijos funkciniai ir fiziniai ryšiai su Kuršių mariomis, Karaliaus Vilhelmo kanalu, pietinės Klaipėdos miesto dalies gyvenamaisiais kvartalais (Laukininkai, Smeltė, Smeltalė, Žardė ir kitais), Kuršių nerija, Klaipėdos valstybinio jūrų uosto teritorija ir Klaipėdos rajono teritorijos segmentu, besiribojančiu su Klaipėdos miesto pietine dalimi;
61.1.1.4. siūlomų sprendinių poveikis projekto konkurso teritorijos ir bendram Klaipėdos miesto ir aplinkinių teritorijų įvaizdžiui, identitetui, būdingam kraštovaizdžio morfotipui bei vertingoms panoramoms ir siluetams;
61.1.1.5. urbanistinių principų taikymas: darnaus vystymosi užtikrinimas, konteksto gerbimas, kompaktiško miesto formavimas, aiškus viešųjų ir privačių erdvių atskyrimas;
61.1.1.6. Siūlomos urbanistinės koncepcijos atitikimas Klaipėdos miesto Bendrojo plano, patvirtinto Klaipėdos miesto savivaldybės tarybos 2021 m. rugsėjo 30 d. sprendimu Nr. T2‑191, sprendiniams ir projekto konkurso sąlygų priedo Nr. 1 „Techninė specifikacija“ pav. 17 užkoduotai konkursinės teritorijos principinei struktūros schemai;
61.1.2. K2 – Detalizuojamos teritorijos – marinos sprendinių kokybė:
61.1.2.1. marinos urbanistinė-architektūrinė koncepcija, jos vientisumas ir intuityvus suvokimas;
61.1.2.2. marinos erdvinis modelis: funkcinis zonavimas, eismo srautų organizavimas, erdviniai užstatymo rodikliai, dominantės, siūlomas pastatų ir statinių stilius, statybos kompoziciniai spendimai: pagrindinių serviso ir aptarnavimo objektų (pvz., laivų nuleidimo ir ištraukimo zonos), marinos paslaugų objektų, Klaipėdos miesto savivaldybės administracijos norimų objektų (vaikų būriavimo mokykla, irklavimo bazė) išdėstymas ir detalizacija, viešųjų urbanistinių erdvių panaudojimo scenarijai ir jų erdviniai sprendimai („parterių“ įveiklinimas ir pirmųjų pastatų aukštų įveiklinimas);
61.1.2.3. siūlomi vandens kelių sprendimai – Karaliaus Vilhelmo kanalo jungtis su Kuršių mariomis, marinos jungtis su Kuršių nerija, keltų terminalo sprendimai;
61.1.2.4. detalizuojamos teritorijos siūlomų sprendinių integralumas, funkciniai ir fiziniai ryšiai bei poveikis su visa projekto konkurso metu planuojama teritorija, Kuršių mariomis, Karaliaus Vilhelmo kanalu, pietinės Klaipėdos miesto dalies gyvenamaisiais kvartalais (Laukininkai, Smeltė, Smeltalė, Žardė ir kitais), Kuršių nerija, Klaipėdos valstybinio jūrų uosto teritorija ir Klaipėdos rajono teritorijos segmentu, besiribojančiu su Klaipėdos miesto pietine dalimi;
61.1.3. K3 – Tvarumas:
61.1.3.1. sprendinių socialinė įtaka egzistuojantiems ir būsimiems aplinkiniams rajonams bei jų bendruomenėms, siekiant atskirties mažinimo, socialinės partnerystės aktyvinimo, egzistuojančių tradicijų ir kultūros išsaugojimo, stiprinimo ir praturtinimo (pvz., sprendiniai neinspiruoja teritorinio (kvartalinio) uždarumo, galinčio riboti vietos bendruomeniškumą);
61.1.3.2. konkurso teritorijos bioįvairovės išsaugojimas, numatant priemones triukšmo ir oro taršos valdymui (būtina įvertinti uosto kaimynystę);
61.1.3.3.  kuriama viešųjų erdvių ir jungčių kokybė, užtikrinanti universalaus dizaino ir darnaus judumo principus;
61.1.3.4. sprendinių energinis efektyvumas, technologijų ekologiškumas, ilgaamžiškumas, efektyvi eksploatacija ir pan.;
61.1.4. kita, dalyvio nuožiūra, pasirenkama informacija, padėsianti atskleisti siūlomą idėją (schemos, foto montažai, vizualizacijos ir pan.);
61.2. planšetės, pateiktos lietuvių kalba skaitmeniniu formatu, su projektinius sprendinius perteikiančia grafine medžiaga:
61.2.1. situacijos schema, konkurso teritorijos lokacija Klaipėdos miesto kontekste (P a s t a b a : Šiame kontekste situacijos schemą rekomenduojama suvokti kaip koncepcinį brėžinį, plačiai/plačiau apimantį konkurso teritorijos prieigas);
61.2.2. gen. plano schema (-os) su projektuojamos konkurso teritorijos bei jos prieigų pasiūlymais (P a s t a b a : Dalyvis pats pasirenka kiek, kokių ir kokio detalumo lygio gen. plano shemų pateikti, kad atliepti į konkurso sąlygų priede Nr. 1 „Techninė specifikacija“ pateiktą projektavimo programą) su zonų ir pan. eksplikacijomis;
61.2.3. detalizuojamos teritorijos – marinos sprendiniai (P a s t a b a : Dalyvis pats pasirenka kiek, kokių ir kokio detalumo lygio detalizuojamos teritorijos – marinos (grafinių) sprendinių pateikti, kad atliepti į konkurso sąlygų priede Nr. 1 „Techninė specifikacija“ pateiktą projektavimo programą) su zonų ir pan. eksplikacijomis;
61.2.4. vizualizacijos (3D) ir (ar) foto montažai nuotraukose (P a s t a b a : Dalyvis pats pasirenka, kiek, kokių ir kokio detalumo vizualizacijų (3D) ir (ar) foto montažų nuotraukose pateikti, kad atliepti į konkurso sąlygų priede Nr. 1 „Techninė specifikacija“ pateiktą projektavimo programą):
61.2.4.1. projektuojamos konkurso teritorijos vizualizacijos (3D) ir (ar) foto montažai nuotraukose iš „paukščio skrydžio“ ir žmogaus akių lygio;
61.2.4.2. detalizuojamos teritorijos – marinos vizualizacijos (3D) ir (ar) foto montažai nuotraukose iš „paukščio skrydžio“ ir žmogaus akių lygio;
61.2.5. kita, dalyvio nuožiūra, pasirenkama informacija, padėsianti atskleisti siūlomą idėją (schemos, foto montažai, vizualizacijos ir pan.);
61.3. kainos pasiūlymas, apimantis Klaipėdos miesto savivaldybės dalies – Stariškių pocentrio teritorijos tarp Kairių g., Karaliaus Vilhelmo kanalo, miesto ribos ir Kuršių marių vietovės lygmens bendrojo plano parengimo paslaugų kainą, pateiktas pagal konkurso sąlygų priede Nr. 4 „CVP IS Voke 1 pateikiamų dokumentų formos“ pateiktą dokumentą „Kainos pasiūlymas“ – dokumento pastabose pateikta kas turi būti įskaityta į siūlomų paslaugų kainą ir kas turi būti įsivertinta ją skaičiuojant. Apskaičiuojant galimą paslaugų teikimo kainą, turi būti atsižvelgta į visą perkamų paslaugų apimtį, į projekto pasiūlymo kainos sudėtines dalis, į techninės specifikacijos bei į visus kitus šio pirkimo dokumentų reikalavimus. Į kainą turi būti įskaityti visi tiekėjo mokami mokesčiai ir visos tiekėjo patiriamos su paslaugų pirkimo sutarties vykdymu susijusios išlaidos. Kainos visuose projekto pasiūlymo dokumentuose turi būti įrašomos paliekant du skaitmenis po kablelio (P a s t a b a : Kainos pasiūlymo dedamosios nurodytos konkurso sąlygų priede Nr. 4 „CVP IS Voke 1 pateikiamų dokumentų formos“ esančiame dokumente „Kainos pasiūlymas“). 
62. CVP IS pasiūlymo lange Vokas 2 turi būti pateikti šie dokumentai (žr. konkurso sąlygų priedą Nr. 5 „CVP IS Voke 2 pateikiamų dokumentų formos“):
62.1. EBVPD, užpildytas ir pasirašytas pagal konkurso sąlygų priede Nr. 5 „CVP IS Voke 2 pateikiamų dokumentų formos“ pateiktą dokumentą „EBVPD“. EBVPD turi užpildyti, pasirašyti ir pateikti tiekėjas, kiekvienas tiekėjų grupės partneris (jei projekto pasiūlymą pateikia tiekėjų grupė), kiekvienas ūkio subjektas, kurio pajėgumais, t. y. siekdamas atitikti kvalifikacijos reikalavimus, remiasi tiekėjas;
62.2. Dalyvio devizo šifras, užpildytas ir pasirašytas pagal konkurso sąlygų priede Nr. 5 „CVP IS Voke 2 pateikiamų dokumentų formos“ pateiktą dokumentą „Dalyvio devizo šifras“;
62.3. Tiekėjo personalo (specialisto (-ų)), atsakingo už sutarties vykdymą, sąrašas, užpildytas ir pasirašytas pagal konkurso sąlygų priede Nr. 5 „CVP IS Voke 2 pateikiamų dokumentų formos“ pateiktą dokumentą „Tiekėjo personalo (specialisto (-ų)), atsakingo už sutarties vykdymą, sąrašas“ kartu su dokumentais, nurodytais konkurso sąlygų 36 punkto lentelėje;
62.4. Deklaracija dėl Tarybos reglamente (ES) Nr. 833/2014 ir 2022/576 nustatytų sąlygų nebuvimo, užpildyta ir pasirašyta pagal konkurso sąlygų priede Nr. 5 „CVP IS Voke 2 pateikiamų dokumentų formos“ pateiktą formą „Deklaracija dėl Tarybos reglamente (ES) Nr. 833/2014 ir 2022/576 nustatytų sąlygų nebuvimo“;
62.5. jungtinės veiklos/bendraautorystės sutartis (jei projekto pasiūlymą teikia tiekėjų/autorių grupė arba autorių grupė), pagal konkurso sąlygų III.6 skyriaus „Tiekėjų grupės dalyvavimas konkurso procedūrose“ nuostatus;
62.6. kiekvieno pasitelkto ūkio subjekto, kurio pajėgumais dalyvis remiasi (jei tokie nurodyti tiekėjo devizo šifro formoje – žr. konkurso sąlygų priede Nr. 5 „CVP IS Voke 2 pateikiamų dokumentų formos“ pateiktą dokumentą „Dalyvio devizo šifras“), abipusiai pasirašytos sutartys, ketinimų protokolai ar kiti dokumentai, patvirtinantys ūkio subjekto įsipareigojimą: a) dalyvauti šiame pirkime ir b) suteikti dalyviui būtinus resursus (žmogiškuosius, techninius ar finansinius), siekiant atitikti/įvykdyti konkrečius kvalifikacijos reikalavimus, ir c) atlikti jam dalyvio pavestas teikti paslaugas (jas konkrečiai įvardinant ir aprašant atliktinas funkcijas);
62.7. kiekvieno specialisto, kurį ketinama įdarbinti (toliau – kvazisubtiekėjai) (jei jis nėra paties tiekėjo ar kito ūkio subjekto darbuotojas – jei tokius nurodė konkurso sąlygų priede Nr. 5 „CVP IS Voke 2 pateikiamų dokumentų formos“ pateiktame dokumente „Dalyvio devizo šifras“), dvišalis susitarimas, ketinimų protokolas ar kitas lygiavertis dokumentas, pasirašytas tarp specialisto ir dalyvio (arba kito ūkio subjekto, kuris samdys specialistą), kuriame aiškiai yra nurodyta, kad konkurso laimėjimo atveju, specialistas (-ai) bus įdarbintas (-i) (jeigu ketinama įdarbinti);
62.8. įgaliojimas ar kitas dokumentas pvz., pareigybės aprašymas, suteikiantis teisę pasirašyti tiekėjo projekto pasiūlymą, kai projekto pasiūlymą pasirašo ne juridinio asmens vadovas, o jo įgaliotas asmuo.
63. Fizinės formos Voke 1, užklijuotame taip, kad jo nepažeidus nebūtų galima atidaryti ir ant kurio užrašytas tik devizas (P a s t a b a : Sąvoką „Devizas“ žr. konkurso sąlygų 2.4 punkte) ir užrašas „Klaipėdos miesto pietinio pocentrio Stariškių rajone urbanistinės idėjos atviras projekto konkursas. Aiškinamasis raštas, planšetės, kainos pasiūlymas“, dalyvis pateikia:
63.1. aiškinamąjį raštą fiziniu-atspausdintu formatu, kuriame pateikiama konkurso sąlygų 61.1 punkte išvardinta medžiaga;
63.2. planšetes, fiziniu-atspausdintu formatu, kuriose pateikiama konkurso sąlygų 61.2 punkte išvardinta medžiaga. Rekomendacijos ir reikalavimai fizinio-atspausdinto formato planšetėms:
63.2.1. rekomendacija – dalyvis pats pasirenka grafinės medžiagos komponavimą-pateikimą planšetėse;
63.2.2. rekomendacija – planšečių kiekis: 4 (keturi) vnt.;
63.2.3. rekomendacija – planšetėse vengti perteklinės informacijos pateikimo;
63.2.4. planšetės matmenys: 100,00 (šimtas) cm (aukštis) x 70,00 (septyniasdešimt) cm (plotis), storis 2,50-3,00 (du ir penkios dešimtorios-trys) mm (planšetės storis prašomas, atsižvelgiant į ekspozicinius rėmus, kuriuose gali būti sumontuota urbanistinės idėjos projekto ekspozicija); planšetėse turi būti nurodyta jų išdėstymo tvarka/numeracija;
63.2.5. planšečių komponavimo schema vertikali;
63.2.6. urbanistinės idėjos projektas (-ai) bus eksponuojamas (-i) ir internetinėje (-se) svetainėje (-se), ir fizinėje ekspozicijoje, todėl į tai reikalinga atsižvelgti rengiant konkurso medžiagą (aiškinamąjį raštą, planšetes):
63.2.6.1. skaitmeniniu būdu pateikiamos medžiagos rezoliucija turi būti pakankama, norint žiūrovui ją aiškiai suvokti/„perskaityti“ (žr. konkurso sąlygų priedą Nr. 6 „Skaitmeninės medžiagos pateikimo reglamentas“);
63.2.6.2. planšetes eksponuojant internetinėje erdvėje nėra galimybės jas visas matyti vienoje horizontalioje linijoje, todėl, komponuojant planšetes, rekomenduojama vengti vienarūšės vizualinės medžiagos pateikimo per kelias planšetes pvz., planą, foto montažą, vizualizaciją ir pan. talpinti vienoje planšetėje, o ne per kelias;
63.2.6.3. planšetes eksponuojant fizinėje ekspozicijoje ne visada yra galimybės planšetes eksponuoti vienoje horizontalioje linijoje, t. y. vieno urbanistinės idėjos projekto planšetės gali būti eksponuojamos dviejomis eilėmis pvz., 2 (dvi) viršutinėje eilėje ir 2 (dvi) po jomis apatinėje eilėje, todėl, komponuojant planšetes, reikia vengti vienarūšės vizualinės medžiagos pateikimo per kelias planšetes pvz., planą, foto montažą, vizualizaciją ir pan. rekomenduojama talpinti vienoje planšetėje, o ne per kelias.
64. Konkurso teritorijos, jos prieigų ir (ar) detalizuojamos teritorijos – marinos fizinio maketo pateikimo neprašoma.
65. Rengiant projekto pasiūlymą reikia vadovautis šiame skyriuje pateiktais duomenimis ir kita pagalbine medžiaga, kuri pateikta konkurso sąlygų prieduose.
66. Jeigu grafinėje medžiagoje t. y. brėžiniuose, vizualizacijose (3D), foto montažuose ir pan. bus panaudoti kitų autorių kūriniai pvz., meno objektai ir pan., būtina nurodyti šių kūrinių autorius, pavadinimus, sukūrimo metus, kūrinio prieigos per internetą šaltinius ir kitą svarbią kūrinio informaciją.

V.2. Informacija, ar leidžiama pateikti alternatyvius projekto pasiūlymus

67. Tiekėjas (fizinis ar juridinis asmuo) gali pateikti Perkančiajai organizacijai tik vieną projekto pasiūlymą, nepriklausomai nuo to, ar teikiant projekto pasiūlymą jis bus atskiras tiekėjas, ar tiekėjų grupės partneris (jungtinės veiklos sutarties šalis).
68. Perkančioji organizacija neleidžia pateikti alternatyvių projekto pasiūlymų. Tiekėjui pateikus alternatyvų projekto pasiūlymą (alternatyvius projekto pasiūlymus), jo projekto pasiūlymas ir alternatyvūs projekto pasiūlymai bus atmesti.

V.3. Projekto pasiūlymo galiojimo užtikrinimas

69. Tiekėjas, dalyvaudamas konkurse, patvirtina, kad jam žinoma, jog Perkančiosios organizacijos tikslas yra sudaryti paslaugų pirkimo sutartį, todėl teikdamas projekto pasiūlymą tiekėjas sutinka, kad tuo atveju, jeigu jis užims I-ą vietą ir bus kviečiamas į neskelbiamas derybas, vadovaujantis konkurso sąlygų VI.7 skyriaus „Neskelbiamos derybos“ nuostatais, ir atsisakys jose dalyvauti ar atsisakys sudaryti paslaugų pirkimo sutartį neskelbiamose derybose sutartomis sąlygomis, Perkančioji organizacija turi teisę reikalauti, kad toks tiekėjas sumokėtų Perkančiajai organizacijai skirtos piniginės premijos dydžio baudą, t. y. I-ą vietą užėmęs tiekėjas sumokėtų 12 000,00 Eur (dvylika tūkstančių Eur 00 ct.) baudą, įskaitant visus mokesčius, kuri yra laikoma minimaliais Perkančiosios organizacijos nuostoliais, patirtais organizuojant konkursą. Šiame konkurso sąlygų punkte numatyto dydžio bauda turi būti sumokėta per 7 (septynias) kalendorines dienas nuo Perkančiosios organizacijos reikalavimo raštu pateikimo dienos į Perkančiosios organizacijos nurodytą banko sąskaitą.

V.4. Projekto pasiūlymo pateikimo vieta ir būdas, pateikimo termino pabaiga. 
Projekto pasiūlymo pakeitimas ar atšaukimas

70. Projekto pasiūlymas Perkančiajai organizacijai turi būti pateiktas:
70.1. elektroninėmis priemonėmis, naudojantis CVP IS, adresu https://viesiejipirkimai.lt/epps/home.do, šiose konkurso sąlygose numatyta tvarka, nepažeidžiant anonimiškumo. Elektroninėmis CVP IS priemonėmis projekto pasiūlymo dokumentų visuma pateikiama dviejuose vokuose: Voke 1 – CVP IS teikiamas „Techninis“ skiltyje (šiame voke pateikiamas aiškinamasis raštas, konkurso objekto planšetės su tiekėjo siūlomais sprendiniais ir kainos pasiūlymas) ir Voke 2 – CVP IS teikiamas „Finansinis“ skiltyje (šiame voke pateikiami konkurso sąlygų 62 punkte prašomi dokumentai) iki skelbime apie konkursą nurodyto termino pabaigos, Lietuvos laiku (GMT+2);
70.2. fizinės formos Voke 1 (šiame voke pateikiamas aiškinamasis raštas, konkurso objekto planšetės su tiekėjo siūlomais sprendiniais ir kainos pasiūlymas), kuris turi būti pateiktas nepažeidžiant anonimiškumo šiuo adresu: Klaipėdos miesto savivaldybės administracija, Liepų g. 11-116 kab., 92138 Klaipėda, iki skelbime apie konkursą nurodyto termino pabaigos, Lietuvos laiku (GMT+2).
71. Tiekėjui iki nustatyto termino nepateikus projekto pasiūlymo, Perkančioji organizacija laikys, kad jis atsisakė dalyvauti tolesnėse konkurso procedūrose.
72. Perkančioji organizacija ir (ar) konkurso organizatorius neatsako už nenumatytus atvejus, dėl kurių projekto pasiūlymas nebuvo pateiktas ar pateiktas pavėluotai. Dėl galimos didelės CVP IS sistemos apkrovos prieš konkurso projekto pasiūlymų pateikimo termino pabaigą, tiekėjui rekomenduojama įvertinti galimų techninių nesklandumų riziką ir pateikti projekto pasiūlymą kuo anksčiau. Pavėluotai gautą projekto pasiūlymą – t. y. projekto pasiūlymų dalis, kurių negalima perduoti CVP IS priemonėmis, Perkančioji organizacija užregistruoja ir neatplėštus grąžina jį pateikusiam tiekėjui (jam pareikalavus ir nurodžius adresą). Tiekėjas yra atsakingas už tai, kad jo projekto pasiūlymas būtų pateiktas laiku, įskaitant būtinų priemonių muitinės formalumų atlikimui užtikrinimą. Perkančioji organizacija ir (ar) konkurso organizatorius nemokės ir nesitars, kad siuntos būtų išleistos iš muitinės. Tiekėjui projekto pasiūlymo pristatymui pasitelkiant trečius asmenis, rekomenduojama įvertinti pašto siuntų ir galimų uždelsimų muitinėje laiką. Taip pat, tiekėjas įsipareigoja prisiimti visas išlaidas, susijusias su projekto pasiūlymo siuntimu ir išmuitinimu.
73. Kol nepasibaigė projekto pasiūlymų priėmimo terminas, tiekėjas gali pakeisti ar atšaukti pateiktą savo projekto pasiūlymą. Toks pakeitimas arba pranešimas, kad projekto pasiūlymas atšaukiamas, pripažįstamas galiojančiu, jeigu Perkančioji organizacija jį gavo iki projekto pasiūlymų pateikimo termino pabaigos.

V.5. Projekto pasiūlymo galiojimo laikotarpis

74. Projekto pasiūlymas galioja ne trumpiau nei 12 (dvylika) mėnesių nuo projekto pasiūlymų pateikimo termino pabaigos. Jeigu projekto pasiūlyme nenurodytas jo galiojimo terminas, laikoma, kad projekto pasiūlymas galioja tiek, kiek numatyta konkurso dokumentuose.

V.6. Konfidenciali informacija

75. Tiekėjas projekto pasiūlyme privalo nurodyti, ar jo projekto pasiūlyme yra konfidencialios informacijos, ir kuri informacija, vadovaujantis Viešųjų pirkimų įstatymo 20 straipsnio 2 dalimi, yra konfidenciali.
76. Tiekėjas failo pavadinime nurodo „konfidencialu“ arba ant kiekvieno projekto pasiūlymo lapo, kuriame yra konfidenciali informacija, lapo pradžioje, viršutinės paraštės dešinėje pusėje paryškintomis raidėmis rašo žodį „Konfidencialu“. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali. Jei tiekėjas nenurodo konfidencialios informacijos, laikoma, kad tokios tiekėjo projekto pasiūlyme nėra.
Jeigu Perkančiajai organizacijai kyla abejonių dėl tiekėjo projekto pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas per Perkančiosios organizacijos nurodytą terminą, kuris negali būti trumpesnis kaip 3 (trys) darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra ne konfidenciali. Perkančioji organizacija, Procedūrų komisija, jos nariai ar ekspertai ir kiti asmenys negali tretiesiems asmenims atskleisti iš tiekėjų gautos informacijos, kurią jie nurodė kaip konfidencialią.

V.7. Anonimiškumas

77. Siekdama užtikrinti tiekėjų ir projektų anonimiškumą, Perkančioji organizacija paskiria darbuotoją, atsakingą už informacijos tvarkymą CVP IS, įskaitant pateiktų tiekėjų projektų, tiekėjų prašymų dėl projekto konkurso dokumentų paaiškinimo perdavimo Vertinimo komisijai ir atsakymų pateikimą tiekėjams, neatskleidžiant prašymą pateikusio tiekėjo tapatybės. Šis asmuo turi būti pasirašęs konfidencialumo pasižadėjimą, nešališkumo deklaraciją ir negali būti Vertinimo komisijos narys.
78. Tiekėjas privalo užtikrinti, kad jo projekto pasiūlyme ar prašyme nebūtų pateikta informacija, leidžianti jį identifikuoti, įskaitant tiekėjo pavadinimą, specialistų vardus, pavardes ar kitus rekvizitus.
79. Anonimiškumas bus užtikrinamas vykstant urbanistinės idėjos projektų vertinimo procedūrai. Pasibaigus urbanistinės idėjos projektų vertinimui ir Vertinimo komisijai sudarius preliminarią projektų eilę, Procedūrų komisija atidarys projektų autorius identifikuojančią informaciją, pateiktą CVP IS pasiūlymo lange Vokas 2.
80. Dalyvio projekto pasiūlymas, kurio anonimiškumas nebuvo užtikrintas, bus atmestas ir nevertinamas (žr. konkurso sąlygų 118.2 punktą).

VI. PROJEKTO PASIŪLYMO NAGRINĖJIMAS, APTARIMAS, ĮVERTINIMAS

81. Vokai su projektų pasiūlymais atplėšiami Procedūrų komisijos posėdyje. Pradinis susipažinimas su elektroninėmis priemonėmis gautais užkoduotais projektų pasiūlymais prilyginamas vokų su projektais atplėšimui.
82. Pateikti projektų pasiūlymai vertinami anonimiškai, nedalyvaujant projektų pasiūlymus pateikusiems dalyviams ar jų atstovams.
83. Kiekvienas Procedūrų komisijos narys pateiktus projekto pasiūlymus ir kiekvienas Vertinimo komisijos narys pateiktus urbanistinės idėjos projektus vertina objektyviai ir nešališkai, vadovaujantis pirkimo dokumentų nuostatais.
84. Balsavimo teisę turi tik Vertinimo komisijos nariai. Vertinimo komisijos sekretorius, ekspertas, recenzentas nebalsuoja.
85. Tiek Vertinimo komisija, tiek Procedūrų komisija sprendimus priima savarankiškai, paprasta balsų dauguma, balsuojant atviru vardiniu balsavimu; abiejų komisijų kiekvienas narys turi po vieną balsą. Balsuoti galima tik už ar prieš priimamą sprendimą. Jei balsai pasiskirsto po lygiai, lemia Vertinimo komisijos ar, atitinkamai, Procedūrų komisijos pirmininko balsas.
86. Sprendimus abi komisijos gali priimti tik posėdyje. Abiejų komisijų posėdžiai ir priimami sprendimai teisėti, kai posėdyje dalyvauja daugiau kaip pusė visų komisijos narių.
87. Visi abiejų komisijų posėdžiai yra protokoluojami. Protokolą pasirašo visi konkrečiame komisijos posėdyje dalyvavę nariai.

VI.1. Vertinimo komisija

88. Šio projekto konkurso urbanistinės idėjos projektams vertinti sudaroma Vertinimo komisija iš 5 (penkių) narių ir 3 (trijų) pakaitinių narių (P a s t a b a : Konkurso vykdymo eigoje dėl objektyvių ir iš anksto nenumatytų aplinkybių Vertinimo komisijos sudėtis gali būti koreguojama).

	Eil. Nr.
	Vardas ir pavardė
	Pareigos ir (ar) profesija/specialybė

	1. 
	Marijus Mockus
(Vertinimo komisijos pirmininkas)
	Klaipėdos miesto savivaldybės administracijos Urbanistikos skyriaus vedėjas, architektas

	2. 
	Algirdas Kamarauskas
	Klaipėdos miesto savivaldybės vicemeras

	3. 
	Mindaugas Pakalnis
	VšĮ „Statybos sektoriaus vystymo agentūros“ Urbanistikos padalinio vadovas, architektas-urbanistas, atestuotas bendrųjų planų rengėjas

	4. 
	Saulius Motieka
	Architektas-urbanistas, atestuotas bendrųjų planų rengėjas

	5. 
	Edmundas Andrijauskas
	Architektas-urbanistas, atestuotas bendrųjų planų rengėjas

	Pakaitiniai Vertinimo komisijos nariai

	6. 
	Ramūnas Bartkus
	Klaipėdos miesto savivaldybės administracijos Urbanistikos skyriaus patarėjas, architektas

	7. 
	Vaida Ona Atienė
	Architektė-urbanistė, atestuota bendrųjų planų rengėja

	P a s t a b a : Pakaitinis Vertinimo komisijos narys, gali dalyvauti visuose Vertinimo komisijos posėdžiuose be balsavimo teisės. Pakaitininis Vertinimo komisijos narys balsavimo teisę įgyja tada, kai pakeičia posėdyje nedalyvaujantį Vertinimo komisijos narį.



89. Bet koks dalyvio bandymas tiesiogiai kontaktuoti su Vertinimo komisijos nariais, pakaitiniais Vertinimo komisijos nariais yra vertinamas kaip nesąžiningas veiksmas ir yra šiurkštus konkurso sąlygų pažeidimas, už kurį tiekėjas, įrodžius tokį faktą, šalinamas iš konkurso.

VI.2. Recenzentas (-ai)

90. Recenzentas – specialistas, galintis profesionaliai išnagrinėti urbanistinės idėjos projektą pagal projekto konkurso sąlygose nurodytus pateikimo ir techninės specifikacijos reikalavimus bei projekto konkurso sąlygose aprašytus vertinimo kriterijus ir pateikti paaiškinimus rašytine forma bei žodžiu Vertinimo komisijai ir viešame urbanistinės idėjos projektų pristatyme, jeigu toks bus rengiamas. Recenzentas (-ai) dalyvaus Vertinimo komisijos posėdyje be balsavimo teisės, tačiau į jo (-ų) išvadas ir rekomendacijas gali būti atsižvelgiama sudarant preliminarią projektų eilę. Recenzentų skaičius nustatomas atsižvelgiant į projekto konkurso sudėtingumą ir prognozuojamą projekto pasiūlymų kiekį ir apimtis. Recenzento paaiškinimai rašytine forma pateikiami projekto konkurso organizatoriui likus ne mažiau 1 (vienai) darbo dienai iki Vertinimo komisijos posėdžio datos. Recenzentas siūlomas projekto konkurso organizatoriaus ir skiriamas projekto konkurso vykdytojo/Perkančiosios organizacijos, likus ne mažiau kaip 10 (dešimt) darbo dienų iki projekto pasiūlymo pateikimo datos.

VI.3. Ekspertas (-ai)

91. Ekspertas – specialistas, galintis profesionaliai išnagrinėti urbanistinės idėjos projektą, apibūdinti ir paaiškinti su projekto konkurso objektu susijusius meninius, funkcinius, technologinius, paminklosauginius ar kitus specifinius urbanistinės idėjos projekto sprendimus. Ekspertas (-ai) gali dalyvauti Vertinimo komisijos posėdyje be balsavimo teisės, tačiau į jo (-ų) išvadas ir rekomendacijas gali būti atsižvelgiama sudarant preliminarią projektų eilę. Ekspertų poreikis ir skaičius nustatomas atsižvelgiant į projekto konkurso sudėtingumą ir prognozuojamą projekto pasiūlymų kiekį ir apimtis. Ekspertas gali būti kviečiamas Vertinimo komisijos iniciatyva – apie eksperto poreikį Vertinimo komisija informuoja konkurso organizatorių likus ne mažiau 3 (trims) darbo dienoms iki Vertinimo komisijos posėdžio datos.

VI.4. Konkursui pateikto projekto pasiūlymo vertinimas. Vertinimo kriterijai

92. Prieš konkurso Vertinimo komisijos posėdį kiekvienas konkursui pateiktas projekto pasiūlymas, t. y. CVP IS pasiūlymo lange Voke 1 ir fizinės formos Voke 1 pateikta medžiaga bus patikrinta Perkančiosios organizacijos Procedūrų komisijos, kuri patikrins ar projekto pasiūlymas pateiktas laiku, ar pateikta medžiaga yra pilna ir užfiksuos galimus nukrypimus ar pažeidimus, jeigu tokių bus. Procedūrų komisija parengs protokolą, kurį pristatys konkurso Vertinimo komisijai prieš šiai pradedant nagrinėti ir vertinti konkurso urbanistinės idėjos projektus, prieš prasidedant Vertinimo komisijos posėdžiui priims sprendimą dėl konkursui pateiktų urbanistinės idėjos projektų, kurie neatitinka konkurso sąlygose nurodytų pateikimo reikalavimų, atmetimo, jeigu tokių bus. Jei tolesnio urbanistinės idėjos projektų vertinimo metu Vertinimo komisija ras Procedūrų komisijos protokole nepažymėtą (-us) konkurso sąlygų reikalavimų pažeidimą (-us), Vertinimo komisija spręs ar atmesti tokį urbanistinės idėjos projektą. CVP IS pasiūlymo lango Vokas 2 (žr. konkurso sąlygų priedą Nr. 5 „CVP IS Voke 2 pateikiamų dokumentų formos“) šiame patikros etape neatplėšiamas/neatidaromas, jo turinys netikrinamas – Vertinimo komisijai atlikus urbanistinės idėjos projektų vertinimą ir sudarius preliminarią projektų eilę, Procedūrų komisija atidarys CVP IS pasiūlymo lango Voką 2 ir patikrins ar konkretaus tiekėjo šiame voke pateikti dokumentai atitinka konkurso sąlygų reikalavimus.
93. Siekdamas įrodyti konkurso objekto – konkurso teritorijos erdvinio ir estetinio organizavimo atitikimą kontekstui ir konkurso užduočiai, tiekėjas urbanistinės idėjos projekte turi išspręsti konkurso apimtyje siūlomų konkurso teritorijos meninius, estetinius, vizualinius, funkcinius ir kitus, konkurso užduotyje pateiktus uždavinius. Be to, svarbūs siūlomų erdvių stilistiniai aspektai, bendra estetika ir sisteminiai problemų sprendimo aspektai bei dalyvio siūlomų paslaugų kaina, todėl konkursui teikiamas projekto pasiūlymas bus vertinamas pagal žemiau pateiktus vertinimo kriterijus K1-K4 (P a s t a b a : Pagal vertinimo kriterijų K4 projektą įvertins Procedūrų komisija ir šio kriterijaus apskaičiavimus pateiks konkurso organizatoriui prieš 1 (vieną) darbo dieną iki Vertinimo komisijos posėdžio datos):

	Eil. Nr.
	Vertinimo kriterijai (K1-K4)
(pagal kiekvieną vertinimo kriterijų urbanistinės idėjos projektas vertinamas atskirai)
	Vertinimo kriterijų (K1-K4) lyginamasis svoris ekonominio naudingumo įvertinime, % (B)
	Vertinimo kriterijų (K1-K4) balai apskaičiuojami pagal formules:

	1
	2
	3
	4

	1. 
	► K1 – Urbanistinė-architektūrinė koncepcija, integralumas, sprendinių kokybė
	40
	Rp1
K1 = ----- x 40
Rmax

	2. 
	► K2 – Detalizuojamos teritorijos – marinos sprendinių kokybė
	30
	Rp2
K2 = ----- x 30
Rmax

	3. 
	► K3 – Tvarumas
	10
	Rp3
K3 = ----- x 10
Rmax

	4. 
	► K4 – Paslaugų kaina
	20
	Cmin
K4 = ----- x 20
 Cp

	
	
	Ʃ 100
	

	P a s t a b o s : 
1. Atliekant urbanistinės idėjos projekto vertinimo, įvertinto pagal vertinimo kriterijus K1-K4 skaičiavimus, skaičiavimai nurodomi dviejų skaičių po kablelio tikslumu.
2. Vertinimo kriterijų K1-K3 balai skiriami vadovaujantis konkurso sąlygų 96 punkte pateiktais rekomendaciniais vertinimo balų apibrėžimais.
3. Vertinimo kriterijaus K4 balai apskaičiuojami vadovaujantis tiekėjo pateiktu kainos pasiūlymu, apimančiu Klaipėdos miesto savivaldybės dalies – Stariškių pocentrio teritorijos tarp Kairių g., Karaliaus Vilhelmo kanalo, miesto ribos ir Kuršių marių vietovės lygmens bendrojo plano parengimo paslaugų kainą, pateiktą pagal konkurso sąlygų priede Nr. 4 „CVP IS Voke 1 pateikiamų dokumentų formos“ pateiktą dokumentą „Kainos pasiūlymas“.

Čia:
Kx (K1-K4) – vertinimo kriterijus;
Rpx (Rp1-Rp3) – vertinamo parametro (vertinimo kriterijaus) reikšmė, kurią sudaro vertinimo metu parametrui suteiktų balų vidurkis, t. y. kiekvienas Vertinimo komisijos narys, vertindamas parametro atitikimą konkurso sąlygų nustatytiems reikalavimams (pagal vertinimo kriterijus Kx (K1-K3)), suteikia parametrui tam tikrą įvertinimo balą; visų Vertinimo komisijos narių suteikti balai yra sumuojami ir apskaičiuojamas kriterijaus įvertinimo vidurkis;
Rmax – vertinimo kriterijaus geriausia/didžiausia įvertinimo reikšmė;
Cmin – mažiausia iš visų pasiūlytų tiekėjų (iš visų vertinamų projekto pasiūlymų) paslaugų kainų (Eur, įskaitant visus mokesčius);
Cp – vertinamo projekto pasiūlymo tiekėjo paslaugų kaina (Eur, įskaitant visus mokesčius).



94. Vertinimo kriterijų apibūdinimas:

	Eil. Nr.
	Vertinimo kriterijus (K1-K4)
(pagal kiekvieną vertinimo kriterijų urbanistinės idėjos projektas vertinamas atskirai)
	Vertinimo kriterijaus (K1-K4)
apibūdinimas, paaiškinimas

	1. 
	► K1 – Urbanistinė-architektūrinė koncepcija, integralumas, sprendinių kokybė
(nuo 0 (nulio) iki 10 (dešimt) balų; Rmax – 10 (dešimt) balų)
	● Projekto konkurso teritorijos urbanistinės-architektūrinės koncepcijos idėja, jos vientisumas ir intuityvus suvokimas.
● Projekto konkurso teritorijos vystymo urbanistinis modelis ir galimybių studijoje nustatytų urbanistinių struktūrų formavimo principų detalizacija: teritorijos vystymo prioritetai, teritorijos funkcinis zonavimas, prioritetinės veiklos formuojamuose kvartaluose, užstatymo tipologija, erdviniai užstatymo rodikliai, dominantės, siūlomas pastatų ir statinių statybos kompozicinis principas, stilius, viešųjų erdvių sistema, „parterių“ įveiklinimas, susisiekimo sistema ir transporto priemonių laikymo principai.
● Projekto konkurso teritorijos funkciniai ir fiziniai ryšiai su Kuršių mariomis, Karaliaus Vilhelmo kanalu, pietinės Klaipėdos miesto dalies gyvenamaisiais kvartalais (Laukininkai, Smeltė, Smeltalė, Žardė ir kitais), Kuršių nerija, Klaipėdos valstybinio jūrų uosto teritorija ir Klaipėdos rajono teritorijos segmentu, besiribojančiu su Klaipėdos miesto pietine dalimi.
● Siūlomų sprendinių poveikis projekto konkurso teritorijos ir bendram Klaipėdos miesto ir aplinkinių teritorijų įvaizdžiui, identitetui, būdingam kraštovaizdžio morfotipui bei vertingoms panoramoms ir siluetams.
● Urbanistinių principų taikymas: darnaus vystymosi užtikrinimas, konteksto gerbimas, kompaktiško miesto formavimas, aiškus viešųjų ir privačių erdvių atskyrimas.
● Siūlomos urbanistinės koncepcijos atitikimas Klaipėdos miesto Bendrojo plano, patvirtinto Klaipėdos miesto savivaldybės tarybos 2021 m. rugsėjo 30 d. sprendimu Nr. T2‑191, sprendiniams ir projekto konkurso sąlygų priedo Nr. 1 „Techninė specifikacija“ pav. 17 užkoduotai konkursinės teritorijos principinei struktūros schemai.

	2. 
	► K2 – Detalizuojamos teritorijos – marinos sprendinių kokybė
(nuo 0 (nulio) iki 10 (dešimt) balų; Rmax – 10 (dešimt) balų)
	● Marinos urbanistinė-architektūrinė koncepcija, jos vientisumas ir intuityvus suvokimas.
● Marinos erdvinis modelis: funkcinis zonavimas, eismo srautų organizavimas, erdviniai užstatymo rodikliai, dominantės, siūlomas pastatų ir statinių stilius, statybos kompoziciniai spendimai: pagrindinių serviso ir aptarnavimo objektų (pvz., laivų nuleidimo ir ištraukimo zonos), marinos paslaugų objektų, Klaipėdos miesto savivaldybės administracijos norimų objektų (vaikų būriavimo mokykla, irklavimo bazė) išdėstymas ir detalizacija, viešųjų urbanistinių erdvių panaudojimo scenarijai ir jų erdviniai sprendimai („parterių“ įveiklinimas ir pirmųjų pastatų aukštų įveiklinimas).
● Siūlomi vandens kelių sprendimai – Karaliaus Vilhelmo kanalo jungtis su Kuršių mariomis, marinos jungtis su Kuršių nerija, keltų terminalo sprendimai.
● Detalizuojamos teritorijos siūlomų sprendinių integralumas, funkciniai ir fiziniai ryšiai bei poveikis su visa projekto konkurso metu planuojama teritorija, Kuršių mariomis, Karaliaus Vilhelmo kanalu, pietinės Klaipėdos miesto dalies gyvenamaisiais kvartalais (Laukininkai, Smeltė, Smeltalė, Žardė ir kitais), Kuršių nerija, Klaipėdos valstybinio jūrų uosto teritorija ir Klaipėdos rajono teritorijos segmentu, besiribojančiu su Klaipėdos miesto pietine dalimi.

	3. 
	► K3 – Tvarumas
(nuo 0 (nulio) iki 10 (dešimt) balų; Rmax – 10 (dešimt) balų)
	● Sprendinių socialinė įtaka egzistuojantiems ir būsimiems aplinkiniams rajonams bei jų bendruomenėms, siekiant atskirties mažinimo, socialinės partnerystės aktyvinimo, egzistuojančių tradicijų ir kultūros išsaugojimo, stiprinimo ir praturtinimo (pvz., sprendiniai neinspiruoja teritorinio (kvartalinio) uždarumo, galinčio riboti vietos bendruomeniškumą).
● Konkurso teritorijos bioįvairovės išsaugojimas, numatant priemones triukšmo ir oro taršos valdymui (būtina įvertinti uosto kaimynystę).
● Kuriama viešųjų erdvių ir jungčių kokybė, užtikrinanti universalaus dizaino ir darnaus judumo principus.
● Sprendinių energinis efektyvumas, technologijų ekologiškumas, ilgaamžiškumas, efektyvi eksploatacija ir pan.

	4. 
	► K4 –  Paslaugų kaina
	● Vertinamas tiekėjo pateiktas kainos pasiūlymas, apimantis Klaipėdos miesto savivaldybės dalies – Stariškių pocentrio teritorijos tarp Kairių g., Karaliaus Vilhelmo kanalo, miesto ribos ir Kuršių marių vietovės lygmens bendrojo plano parengimo paslaugų kainą, pateiktą pagal konkurso sąlygų priede Nr. 4 „CVP IS Voke 1 pateikiamų dokumentų formos“ pateiktą dokumentą „Kainos pasiūlymas“.



95. K₁-K3 vertinimo kriterijų reikšmės R nuo 0 (nulio) iki 10 (dešimt) balų nustatomos ekspertiniu būdu, pagal kiekvieno Vertinimo komisijos nario suteiktus balus, vadovaujantis konkurso sąlygų 96 punkte pateiktais rekomendaciniais vertinimo balų apibrėžimais.
96. K₁-K3 vertinimo kriterijų rekomendaciniai vertinimo balų apibrėžimai:

	Eil. Nr.
	Projektui suteikiami balai
	Suteikiamų balų aprašymas

	Vertinimo kriterijus ► K1 – Urbanistinė-architektūrinė koncepcija, integralumas, sprendinių kokybė

	1. 
	Silpnai
(0-2 (nulis-du) balai)
	● Projekto konkurso teritorijos urbanistinės-architektūrinės koncepcijos idėja žemos kokybės ir (ar) neoriginali, nevientisa ir intuityviai nesuvokiama.
● Projekto konkurso teritorijos vystymo urbanistinis modelis ir galimybių studijoje nustatytų urbanistinių struktūrų formavimo principai nedetalizuoti ir (ar) tai atlikta neprofesionaliai.
● Neišspręsti ir (ar) neprofesionaliai išspręsti projekto konkurso teritorijos funkciniai ir fiziniai ryšiai.
● Siūlomų sprendinių poveikis projekto konkurso teritorijos ir bendram Klaipėdos miesto ir aplinkinių teritorijų įvaizdžiui, identitetui, būdingam kraštovaizdžio morfotipui bei vertingoms panoramoms ir siluetams yra neintegralus ir (ar) neigiamas.
● Netaikomi urbanistiniai principai: darnaus vystymosi užtikrinimas, konteksto gerbimas, kompaktiško miesto formavimas, aiškus viešųjų ir privačių erdvių atskyrimas.
● Siūloma urbanistinė koncepcija neatitinka Klaipėdos miesto Bendrojo plano ir projekto konkurso sąlygų priedo Nr. 1 „Techninė specifikacija“ pav. 17 užkoduotos konkursinės teritorijos principinės struktūros schemos.

	2. 
	Vidutiniškai
(3-5 (trys-penki) balai)
	● Projekto konkurso teritorijos urbanistinės-architektūrinės koncepcijos idėja patenkinamos kokybės ir (ar) iš dalies originali, ne itin vientisa ir intuityviai sunkiai suvokiama.
● Projekto konkurso teritorijos vystymo urbanistinis modelis ir galimybių studijoje nustatytų urbanistinių struktūrų formavimo principai iš dalies detalizuoti ir (ar) tai atlikta ne itin rofesionaliai.
● Silpnai išspręsti ir (ar) ne itin profesionaliai išspręsti projekto konkurso teritorijos funkciniai ir fiziniai ryšiai.
● Siūlomų sprendinių poveikis projekto konkurso teritorijos ir bendram Klaipėdos miesto ir aplinkinių teritorijų įvaizdžiui, identitetui, būdingam kraštovaizdžio morfotipui bei vertingoms panoramoms ir siluetams yra ne iti integralus ir (ar) labiau neigiamas.
● Ne itin kokybiškai ir (ar) kiekybiškai taikomi urbanistiniai principai: darnaus vystymosi užtikrinimas, konteksto gerbimas, kompaktiško miesto formavimas, aiškus viešųjų ir privačių erdvių atskyrimas.
● Siūloma urbanistinė koncepcija iš dalies atitinka Klaipėdos miesto Bendrojo plano ir projekto konkurso sąlygų priedo Nr. 1 „Techninė specifikacija“ pav. 17 užkoduotos konkursinės teritorijos principinės struktūros schemos.

	3. 
	Gerai
(6-8 (šeši-aštuoni) balai)
	● Projekto konkurso teritorijos urbanistinės-architektūrinės koncepcijos idėja aukštos kokybės ir (ar) didžiąja dalimi originali, vientisa ir intuityviai suvokiama.
● Projekto konkurso teritorijos vystymo urbanistinis modelis ir galimybių studijoje nustatytų urbanistinių struktūrų formavimo principai detalizuoti ir (ar) tai atlikta profesionaliai.
● Išspręsti ir (ar) profesionaliai išspręsti projekto konkurso teritorijos funkciniai ir fiziniai ryšiai.
● Siūlomų sprendinių poveikis projekto konkurso teritorijos ir bendram Klaipėdos miesto ir aplinkinių teritorijų įvaizdžiui, identitetui, būdingam kraštovaizdžio morfotipui bei vertingoms panoramoms ir siluetams yra integralus ir (ar) teigiamas.
● Taikomi urbanistiniai principai: darnaus vystymosi užtikrinimas, konteksto gerbimas, kompaktiško miesto formavimas, aiškus viešųjų ir privačių erdvių atskyrimas.
● Siūloma urbanistinė koncepcija atitinka Klaipėdos miesto Bendrojo plano ir projekto konkurso sąlygų priedo Nr. 1 „Techninė specifikacija“ pav. 17 užkoduotą konkursinės teritorijos principinę struktūros schemą.

	4. 
	Labai gerai
(9-10 (devyni-dešimt) balų)
	● Projekto konkurso teritorijos urbanistinės-architektūrinės koncepcijos idėja itin aukštos kokybės ir (ar) itin originali, vientisa ir intuityviai suvokiama.
● Projekto konkurso teritorijos vystymo urbanistinis modelis ir galimybių studijoje nustatytų urbanistinių struktūrų formavimo principai labai gerai detalizuoti ir (ar) tai atlikta itin profesionaliai.
● Įtikinamai ir itin profesionaliai išspręsti projekto konkurso teritorijos funkciniai ir fiziniai ryšiai.
● Siūlomų sprendinių poveikis projekto konkurso teritorijos ir bendram Klaipėdos miesto ir aplinkinių teritorijų įvaizdžiui, identitetui, būdingam kraštovaizdžio morfotipui bei vertingoms panoramoms ir siluetams yra įtikinamai integralus ir (ar) itin teigiamas.
● Itin profesionaliai taikomi urbanistiniai principai: darnaus vystymosi užtikrinimas, konteksto gerbimas, kompaktiško miesto formavimas, aiškus viešųjų ir privačių erdvių atskyrimas.
● Siūloma urbanistinė koncepcija pilnai atitinka ir profesionaliai papildo Klaipėdos miesto Bendrojo plano ir projekto konkurso sąlygų priedo Nr. 1 „Techninė specifikacija“ pav. 17 užkoduotą konkursinės teritorijos principinę struktūros schemą.

	Vertinimo kriterijus ► K2 – Detalizuojamos teritorijos – marinos sprendinių kokybė

	5. 
	Silpnai
(0-2 (nulis-du) balai)
	● Marinos urbanistinė-architektūrinė koncepcija žemos kokybės ir (ar) neoriginali, nevientisa ir intuityviai nesuvokiama.
● marinos erdvinis modelis, statybos kompoziciniai spendimai, marinos paslaugų objektų, Klaipėdos miesto savivaldybės administracijos norimų objektų išdėstymas ir detalizacija, viešųjų urbanistinių erdvių panaudojimo scenarijai ir jų erdviniai sprendimai itin silpni ir (ar) neprofesionalūs.
● Siūlomi vandens kelių sprendimai – Karaliaus Vilhelmo kanalo jungtis su Kuršių mariomis, marinos jungtis su Kuršių nerija, keltų terminalo sprendimai žemos kokybės ir (ar) neoriginalūs.
● Nepasiūlytas ir (ar) pasiūlytas itin neprofesionalus detalizuojamos teritorijos siūlomų sprendinių integralumas, funkciniai ir fiziniai ryšiai bei poveikis su visa projekto konkurso metu planuojama teritorija, Kuršių mariomis, Karaliaus Vilhelmo kanalu, pietinės Klaipėdos miesto dalies gyvenamaisiais kvartalais, Kuršių nerija, Klaipėdos valstybinio jūrų uosto teritorija ir Klaipėdos rajono teritorijos segmentu, besiribojančiu su Klaipėdos miesto pietine dalimi.

	6. 
	Vidutiniškai
(3-5 (trys-penki) balai)
	● Marinos urbanistinė-architektūrinė koncepcija patenkinamos kokybės ir (ar) iš dalies originali, ne itin vientisa ir intuityviai sunkiai suvokiama.
● marinos erdvinis modelis, statybos kompoziciniai spendimai, marinos paslaugų objektų, Klaipėdos miesto savivaldybės administracijos norimų objektų išdėstymas ir detalizacija, viešųjų urbanistinių erdvių panaudojimo scenarijai ir jų erdviniai sprendimai galimi iš dalies ir (ar) ne itin profesionalūs.
● Siūlomi vandens kelių sprendimai – Karaliaus Vilhelmo kanalo jungtis su Kuršių mariomis, marinos jungtis su Kuršių nerija, keltų terminalo sprendimai patenkinamos kokybės ir (ar) ne itin originalūs.
● Pasiūlytas, tačiau neprofesionalus detalizuojamos teritorijos siūlomų sprendinių integralumas, funkciniai ir fiziniai ryšiai bei poveikis su visa projekto konkurso metu planuojama teritorija, Kuršių mariomis, Karaliaus Vilhelmo kanalu, pietinės Klaipėdos miesto dalies gyvenamaisiais kvartalais, Kuršių nerija, Klaipėdos valstybinio jūrų uosto teritorija ir Klaipėdos rajono teritorijos segmentu, besiribojančiu su Klaipėdos miesto pietine dalimi.

	7. 
	Gerai
(6-8 (šeši-aštuoni) balai)
	● Marinos urbanistinė-architektūrinė koncepcija aukštos kokybės ir (ar) didžiąja dalimi originali, vientisa ir intuityviai suvokiama.
● marinos erdvinis modelis, statybos kompoziciniai spendimai, marinos paslaugų objektų, Klaipėdos miesto savivaldybės administracijos norimų objektų išdėstymas ir detalizacija, viešųjų urbanistinių erdvių panaudojimo scenarijai ir jų erdviniai sprendimai įtikina ir (ar) profesionalūs.
● Siūlomi vandens kelių sprendimai – Karaliaus Vilhelmo kanalo jungtis su Kuršių mariomis, marinos jungtis su Kuršių nerija, keltų terminalo sprendimai aukštos kokybės ir (ar) didžiąja dalimi originalūs.
● Pasiūlytas įtikinamas ir kokybiškas detalizuojamos teritorijos siūlomų sprendinių integralumas, funkciniai ir fiziniai ryšiai bei poveikis su visa projekto konkurso metu planuojama teritorija, Kuršių mariomis, Karaliaus Vilhelmo kanalu, pietinės Klaipėdos miesto dalies gyvenamaisiais kvartalais, Kuršių nerija, Klaipėdos valstybinio jūrų uosto teritorija ir Klaipėdos rajono teritorijos segmentu, besiribojančiu su Klaipėdos miesto pietine dalimi.

	8. 
	Labai gerai
(9-10 (devyni-dešimt) balų)
	● Marinos urbanistinė-architektūrinė koncepcija itin aukštos kokybės ir (ar) itin originali, vientisa ir intuityviai suvokiama.
● marinos erdvinis modelis, statybos kompoziciniai spendimai, marinos paslaugų objektų, Klaipėdos miesto savivaldybės administracijos norimų objektų išdėstymas ir detalizacija, viešųjų urbanistinių erdvių panaudojimo scenarijai ir jų erdviniai sprendimai labai stiprūs ir (ar) itin profesionalūs.
● Siūlomi vandens kelių sprendimai – Karaliaus Vilhelmo kanalo jungtis su Kuršių mariomis, marinos jungtis su Kuršių nerija, keltų terminalo sprendimai itin aukštos kokybės ir (ar) itin originalūs.
● Pasiūlytas itin aukštos kokybės ir (ar) itin profesionalus detalizuojamos teritorijos siūlomų sprendinių integralumas, funkciniai ir fiziniai ryšiai bei poveikis su visa projekto konkurso metu planuojama teritorija, Kuršių mariomis, Karaliaus Vilhelmo kanalu, pietinės Klaipėdos miesto dalies gyvenamaisiais kvartalais, Kuršių nerija, Klaipėdos valstybinio jūrų uosto teritorija ir Klaipėdos rajono teritorijos segmentu, besiribojančiu su Klaipėdos miesto pietine dalimi.

	Vertinimo kriterijus ► K3 – Tvarumas

	9. 
	Silpnai
(0-2 (nulis-du) balai)
	● Itin menka ir (ar) nejuntama sprendinių socialinė įtaka egzistuojantiems ir būsimiems aplinkiniams rajonams bei jų bendruomenėms.
● Nepasiūlytas ir (ar) pasiūlytas itin neprofesionalus konkurso teritorijos bioįvairovės išsaugojimas, numatant priemones triukšmo ir oro taršos valdymui.
●  Sprendiniais nekuriama viešųjų erdvių ir jungčių kokybė, užtikrinanti universalaus dizaino ir darnaus judumo principus.
● Itin menkas ir (ar) visai nejuntamas sprendinių energinis efektyvumas, technologijų ekologiškumas, ilgaamžiškumas, efektyvi eksploatacija ir pan.

	10. 
	Vidutiniškai
(3-5 (trys-penki) balai)
	● Minimali ir (ar) iš dalies juntama sprendinių socialinė įtaka egzistuojantiems ir būsimiems aplinkiniams rajonams bei jų bendruomenėms.
● Pasiūlytas, tačiau formalus konkurso teritorijos bioįvairovės išsaugojimas, numatant priemones triukšmo ir oro taršos valdymui.
●  Sprendiniais fragmentiškai kuriama viešųjų erdvių ir jungčių kokybė, užtikrinanti universalaus dizaino ir darnaus judumo principus.
● Menkas ir (ar) nežymiai juntamas sprendinių energinis efektyvumas, technologijų ekologiškumas, ilgaamžiškumas, efektyvi eksploatacija ir pan.

	11. 
	Gerai
(6-8 (šeši-aštuoni) balai)
	● Didžiąja dalimi užtikrinta ir juntama sprendinių socialinė įtaka egzistuojantiems ir būsimiems aplinkiniams rajonams bei jų bendruomenėms.
● Pasiūlytas konkurso teritorijos bioįvairovės išsaugojimas, numatant priemones triukšmo ir oro taršos valdymui.
●  Sprendiniais kuriama viešųjų erdvių ir jungčių kokybė, užtikrinanti universalaus dizaino ir darnaus judumo principus.
● „Perskaitomas“ ir (ar) juntamas sprendinių energinis efektyvumas, technologijų ekologiškumas, ilgaamžiškumas, efektyvi eksploatacija ir pan.

	12. 
	Labai gerai
(9-10 (devyni-dešimt) balų)
	● Įtikinamai užtikrinta ir gerai juntama sprendinių socialinė įtaka egzistuojantiems ir būsimiems aplinkiniams rajonams bei jų bendruomenėms.
● Pasiūlytas motyvuotas konkurso teritorijos bioįvairovės išsaugojimas, numatant priemones triukšmo ir oro taršos valdymui.
●  Sprendiniais kuriama aukšta viešųjų erdvių ir jungčių kokybė, visuotinai užtikrinanti universalaus dizaino ir darnaus judumo principus.
● Profesionaliai ir visuotinai užtikrintas sprendinių energinis efektyvumas, technologijų ekologiškumas, ilgaamžiškumas, efektyvi eksploatacija ir pan.



97. Kiekvieno K1-K3 vertinimo kriterijaus balų apskaičiavimas atliekamas vertinimo kriterijaus reikšmę Rpx palyginant su geriausia/didžiausia to paties vertinimo kriterijaus reikšme Rmax ir padauginant iš vertinamo kriterijaus lyginamojo svorio B, pagal konkurso sąlygų 93 punkte esančios lentelės 4 stulpelyje nurodytas formules.
98. K4 vertinimo kriterijaus balas apskaičiuojamas (žr. konkurso sąlygų 93 punkto pastabas) mažiausios iš visų pasiūlytų tiekėjų (iš visų vertinamų projekto pasiūlymų) paslaugų kainos Cmin (Eur, įskaitant visus mokesčius) ir vertinamo projekto pasiūlymo tiekėjo paslaugų kainos Cp (Eur, įskaitant visus mokesčius) santykį padauginant iš vertinamo kriterijaus lyginamojo svorio B, pagal konkurso sąlygų 93 punkte esančios lentelės 4 stulpelyje nurodytą formulę.
99. Bendras atitinkamo projekto pasiūlymo įvertinimas T apskaičiuojamas pagal formulę:

T= K₁ + K₂ + K₃ + K₄,

čia:
T – bendras atitinkamo projekto pasiūlymo įvertinimas;
K1-K4 – vertinimo kriterijus.

100. Urbanistinės idėjos projektas negali būti vertinamas pagal vertinimo kriterijus, neįrašytus į konkurso sąlygas.
101. Vertinimo komisija įvertina visus urbanistinės idėjos projektus, kurie atitinka konkurso sąlygose išdėstytus projekto pasiūlymo pateikimo reikalavimus.
102. Vertinimo komisija, įvertinusi urbanistinės idėjos projektus, priima sprendimą dėl preliminarios projektų eilės ir sudaro preliminarią projektų eilę su devizais, suteiktų vertinimų mažėjimo tvarka. Jeigu kelių projektų vertinimo balas yra vienodas, nustatant preliminarią projektų eilę, pirmesnis į šią eilę įrašomas dalyvis, kurio projektas pateiktas anksčiausiai. Prireikus tame pačiame protokole įrašomos komisijos pastabos dėl projektų, reikalaujančios papildomų tiekėjų paaiškinimų. Preliminari projektų eilė nesudaroma, jeigu pateiktas tik vienas projektas.
103. Vertinimo komisijos posėdis yra protokoluojamas. Protokole nurodoma preliminari projektų eilė, pateikiamas projektų įvertinimas ir recenzijos bei pastabos dėl dalykų, kuriuos reikia papildomai paaiškinti (Vertinimo komisija gali teikti klausimus iš esmės tik dėl tų aspektų, kurie nėra pasiūlymų vertinimo dalykas arba į kuriuos gali būti paprasta atsakyti). Kiekvienas Vertinimo komisijos narys prie skiriamų balų pateikia savo vertinimo motyvus. Vertinimo komisija Perkančiajai organizacijai protokole gali pateikti rekomendacijas dėl projektų neesminių korekcijų. Vertinimo komisija gali ir neskirti pirmosios prizinės vietos, jeigu mano, kad pateikti projektai atitinka formalius reikalavimus, tačiau, atsižvelgiant į projekto konkurso dokumentuose nurodytus tikslus, Perkančiajai organizacijai yra nepriimtini. Protokolą pasirašo visi posėdyje dalyvavę Vertinimo komisijos nariai.
104. Prireikus dalyviai gali būti kviečiami atsakyti į pastabas, kurias Vertinimo komisija yra pateikusi protokole arba iškilus klausimams dėl projektų turinio ir Vertinimo komisijai paprašius. Tiekėjai privalo pateikti papildomus paaiškinimus, nekeisdami pateikto projekto esmės. Paaiškinimai teikiami CVP IS priemonėmis.
105. Jei projekto pasiūlymas yra atmetamas, vadovaujantis konkurso sąlygomis, Vertinimo komisija jo neįtraukia į preliminarią projektų eilę.
106. Procedūrų komisija turi teisę atplėšti vokus su devizų šifrais tik sudarius preliminarią projektų eilę. Perkančioji organizacija apie Procedūrų komisijos posėdį, kuriame bus susipažįstama su elektroninėmis priemonėmis gautais projekto pasiūlymų devizo šifrais CVP IS priemonėmis informuoja projekto pasiūlymus pateikusius tiekėjus ne vėliau kaip prieš 2 (dvi) darbo dienas iki susipažinimo su elektroninėmis priemonėmis gautais projekto pasiūlymų devizų šifrais procedūros (Vokas 2). Pranešime nurodoma susipažinimo su šia informacija diena, valanda ir minutė. Susipažinimo su elektroninėmis priemonėmis gautais projekto pasiūlymų devizų šifrais procedūra vyksta tiekėjams nedalyvaujant.
107. Susipažinimo su elektroninėmis priemonėmis gautais projekto pasiūlymų devizų šifrais  procedūrą Procedūrų komisija įformina atskiru protokolu. Procedūrų komisija po susipažinimo su projekto pasiūlymų devizų šifrais CVP IS priemonėmis praneša tiekėjams apie sudarytą preliminarią projektų eilę ir projekto pasiūlymų devizų šifrus.
108. Procedūrų komisija bet kuriuo projekto procedūros metu po susipažinimo su šifrais gali paprašyti CVP IS priemonėmis dalyvių pateikti visus ar dalį dokumentų, patvirtinančių jų pašalinimo pagrindų nebuvimą, atitiktį kvalifikacijos reikalavimams, jeigu tai būtina siekiant užtikrinti tinkamą procedūros atlikimą.

VI.5. Tiekėjo pašalinimo pagrindų nebuvimo ir kvalifikacijos atitikties tikrinimas

109. Procedūrų komisija po susipažinimo su devizų šifrais procedūros ir devizų šifrų paskelbimo tikrina konkurso dalyvių pateiktus dokumentus ir informaciją.
110. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis Viešųjų pirkimų įstatymo ir pirkimo dokumentų reikalavimais, jo asiūlymas turi būti atmestas.
111. Jei tiekėjas kartu su EBVPD pateikė dokumentus, patvirtinančius pašalinimo pagrindų nebuvimą ir kvalifikacijos atiktį, jie šiame procedūrų etape nevertinami. Tokiu atveju pateikti dokumentai gali būti vertinami tik po to, kai įvertintas gautas projektas ir pagal vertinimo rezultatus jis gali būti pripažintas laimėjusiu. Jeigu tiekėjas nepateikė EBVPD arba pildydamas EBVPD nepažymėjo, ar atitinka nustatytą (-us) reikalavimą (-us) arba jei pateiktame EBVPD nurodyti duomenys yra netikslūs, tuomet Procedūrų komisija turi prašyti tiekėjo pateikti, patikslinti EBVPD per protingą terminą. Tokiu atveju Komisija EBVPD įvertina tik jam pateikus, patikslinus EBVPD. Pasiūlymas atmetamas, kai tiekėjas, Procedūrų komisijai paprašius, nepateikė, nepatikslino EBVPD. Apie tokio pasiūlymo atmetimą tiekėjas informuojamas nedelsiant, bet ne vėliau kaip per 3 (tris) darbo dienas, raštu pranešant apie šio patikrinimo rezultatus bei pagrindžiant priimtus sprendimus.
112. Procedūrų komisija, įvertinusi EBVPD ir Deklaracijoje pateiktą informaciją, priima sprendimą dėl kiekvieno pasiūlymą pateikusio tiekėjo ir kiekvienam iš jų ne vėliau kaip per 3 (tris) darbo dienas raštu praneša apie šio patikrinimo rezultatus. Teisę dalyvauti tolesnėse pirkimo procedūrose turi tik tie dalyviai, kurie atitinka Perkančiosios organizacijos nustatytus reikalavimus.
113. Procedūrų komisija aktualių dokumentų, patvirtinančių pašalinimo pagrindų nebuvimą (įskaitant apsivalymą pagrindžiančius dokumentus, jei egzistuoja tiekėjo pašalinimo pagrindai) ir kvalifikacijos atitikimą reikalauja tik iš to tiekėjo, kurio projektas pagal vertinimo rezultatus galės būti pripažintas laimėjusiu I-ą vietą.
114. Tiekėjui nepateikus šių dokumentų per Procedūrų komisijos nustatytą terminą, jo projektas atmetamas ir Procedūrų komisija kreipiasi į kitą tiekėją, kuris gali būti pripažintas I-os vietos laimėtoju, ir įvertina jo duomenis dėl pašalinimo pagrindų nebuvimo ir kvalifikacijos.
115. Tuo atveju, jei jau atlikus projekto balų apskaičiavimą vienas iš tiekėjų pasitraukia (ar yra pašalinamas) iš pirkimo (projekto konkurso), jau suteikti balai perskaičiuojami tik tuo atveju jei pasireiškia reikšmingas reitingavimo paradoksas, t. y. jeigu pakartotinai įvertinus projekto pasiūlymus eilė pasikeistų taip, kad prieš tai pirmuoju įrašytas tiekėjas, naujoje eilėje būtų įrašomas jau kitu numeriu, žr. „Ekonomiškai naudingiausio pasiūlymo vertinimo gairių“ 18 psl. skyrelyje „Reitingavimo paradoksas“.
116. Jeigu, nagrinėjant pateiktus projekto pasiūlymus Procedūrų komisija nustato, kad dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, Perkančioji organizacija privalo nepažeisdama lygiateisiškumo ir skaidrumo principų prašyti dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Tikslinami, papildomi, paaiškinami ir pateikiami nauji gali būti tik dokumentai ar duomenys dėl tiekėjo pašalinimo pagrindų nebuvimo, atitikties kvalifikacijos reikalavimams, tiekėjo įgaliojimas asmeniui pasirašyti projektą, jungtinės veiklos sutartis ir dokumentai, nesusiję su pirkimo objektu, jo techninėmis charakteristikomis, paslaugų pirkimo sutarties vykdymo sąlygomis ar pasiūlymo kaina. Projekto pasiūlymo dokumentai ar duomenys tikslinami, pildomi arba aiškinami vadovaujantis Viešųjų pirkimų įstatymo 45 straipsnio 3 dalimi.
117. Perkančioji organizacija ne vėliau kaip per 5 (penkias) darbo dienas po tiekėjų pašalinimo pagrindų nebuvimo ir kvalifikacijos bei kitų Projekto dokumentų atitikties patikrinimo procedūros įforminimo CVP IS priemonėmis praneša kiekvienam dalyviui apie projektų eilę, projekto konkurso laimėtoją ir atidėjimo terminą, kuris negali būti trumpesnis kaip 10 (dešimt) kalendorinių dienos nuo pranešimo apie projekto konkurso rezultatus išsiuntimo CVPIS priemonėmis dalyviams dienos, o dalyviui, kurio projektas neįrašytas į šią eilę, – ir projekto atmetimo priežastis. Perkančioji organizacija taip pat kiekvienam dalyviui pateikia jo projekto vertinimo recenziją.

VI.6. Projekto pasiūlymo atmetimo pagrindai

118. Procedūrų komisija atmeta projekto pasiūlymą, jeigu:
118.1. projekto pasiūlymas, t. y. CVP IS pasiūlymo languose Vokas 1 ir Vokas 2 ir (ar) fizinės formos Voke 1 pateikiama medžiaga, išsiųstas ar gautas po Perkančiosios organizacijos nustatyto galutinio projektų pasiūlymo pateikimo termino pabaigos;
118.2. projekto pasiūlymas pateiktas pažeidžiant anonimiškumą (žr. konkurso sąlygų V.7 skyrių „Anonimiškumas“);
118.3. projekto pasiūlymas neatitinka pirkimo dokumentuose nustatytų reikalavimų ar Perkančiajai organizacijai prašant nepateikė ar nepatikslino dokumentų;
118.4. dalyvis pateikė netikslius, neišsamius ar klaidingus dokumentus ar duomenis apie savo atitiktį pirkimo dokumentų reikalavimams (tiekėjo įgaliojimas asmeniui pasirašyti projekto pasiūlymą, jungtinės veiklos sutartis ir dokumentai, nesusiję su pirkimo objektu, jo techninėmis charakteristikomis, sutarties vykdymo sąlygomis ar kaina) ir, Perkančiajai organizacijai prašant, nepatikslino jų;
118.5. dalyvis atitinka bent vieną konkurso sąlygose nustatytą pašalinimo pagrindą ir (ar) neatitinka nustatyto bent vieno kvalifikacijos reikalavimo ir (ar) Perkančiajai organizacijai prašant nepateikė ar nepatikslino dokumentų, patvirtinančių pašalinimo pagrindų nebuvimą, kvalifikaciją;
118.6. nustatoma, kad projekto pasiūlymas buvo parengtas ar pateiktas pažeidžiant sąžiningos konkurencijos principus, arba dalyvis siekė daryti nepagrįstą įtaką Vertinimo komisijos nariams, recenzentams, ekspertams;
118.7. dalyvis iki Vertinimo komisijos sudarytos preliminarios projektų eilės paskelbimo ir (ar) iki devizų šifrų atplėšimo bei dalyvių atskleidimo procedūros paviešino savo projektą ar kitaip pažeidė anonimiškumo principą;
118.8. dalyvis pateikė daugiau kaip vieną projekto pasiūlymą;
118.9. tiekėjas, Procedūrų komisijai paprašius, nepateikė užpildytos Deklaracijos ir (ar) nepatikslino pateiktoje Deklaracijoje netikslių ar neišsamių duomenų, ir (ar) Deklaracijoje pažymėjo, kad tiekėjas ir (ar) ūkio subjektas (-ai), kurio (-ių) pajėgumais remiamasi, ir (ar) subteikėjas (-ai) (jeigu dėl šių subjektų deklaruojama) atitinka bent vieną nustatytą sąlygą, ir (ar), Procedūrų komisijai paprašius, nepateikė Deklaracijoje nurodytų duomenų patvirtinančių dokumentų, ir (ar) Procedūrų komisija, įvertinusi pateiktus dokumentus, nustatė, kad tiekėjas ir (ar) jo nurodytas pasitelkiamas ūkio subjektas, kurio pajėgumais remiamasi, ir (ar) subteikėjas (kai šių subjektų vykdomos sutarties dalis yra daugiau kaip 10 (dešimt) proc.) atitinka bent vieną Deklaracijoje nurodytą sąlygą, ir (ar), Komisijai paprašius, nepatikslino pateiktų netikslių ar neišsamių duomenų apie Reglamente nustatytų sąlygų nebuvimą.

VI.7. Neskelbiamos derybos

119. Perkančioji organizacija, vadovaudamasi Viešųjų pirkimų įstatymo 71 straipsnio 4 dalies nuostatomis, numato tęsti paslaugų pirkimą dėl Klaipėdos miesto savivaldybės dalies – Stariškių pocentrio teritorijos tarp Kairių g., Karaliaus Vilhelmo kanalo, miesto ribos ir Kuršių marių vietovės lygmens bendrojo plano parengimo paslaugų neskelbiamų derybų būdu, į jas kviečiant I-os vietos laimėtoją. Į neskelbiamas derybas laimėtojas kviečiamas CVP IS priemonėmis.
120. Neskelbiamos derybos bus vykdomos Viešųjų pirkimų įstatymo nustatyta tvarka. Jų metu bus deramasi dėl paslaugų kainų (jų mažinimo), atlikimo terminų̨ (sutartyje numatytas projektavimo paslaugų terminas negali būti ilginamas). Neskelbiamų derybų metu Perkančioji organizacija dėl kitų sąlygų nesiderės.
121. Dalyvis supranta, kad Perkančiosios organizacijos tikslas yra sudaryti paslaugų pirkimo sutartį, todėl jis atsakingai įsivertina savo ir komandos galimybes įgyvendinti tolesnius įsipareigojimus.
122. Su neskelbiamų derybų laimėtoju Perkančioji organizacija sudarys paslaugų pirkimo sutartį dėl pirkimo objekto nurodyto konkurso sąlygose.
123. Pakviesto laimėtojo atsisakymo dalyvauti derybose ar atsisakymo sudaryti paslaugų pirkimo sutartį atsakomybė ir tvarka numatyta konkurso sąlygų V.3 skyriuje „Projekto pasiūlymo galiojimo užtikrinimas“.
124. Neskelbiamų derybų metu sutarties sąlygose bus nustatomas reikalavimas dėl papildomų specialistų (specialistas turintis teisę rengti inžinerinės infrastruktūros vystymo planus,  ekspertas-konsultantas, turintis patirties prieplaukų projektavime). Jeigu dalyvio kvalifikacija dėl teisės verstis atitinkama veikla neskelbiamų derybų metu nebus tikrinama arba tikrinama ne visa apimtimi, dalyvis įsipareigoja, kad paslaugų pirkimo sutartį vykdys tik tokią teisę turintys asmenys.

VI.8. Autorinės teisės

125. Konkurso I-ą vietą užėmusio atviro urbanistinės idėjos projekto konkurso dalyvio pateiktas projekto pasiūlymas, t. y. CVP IS pasiūlymo languose Vokas 1 ir Vokas 2 ir fizinės formos Voke 1 pateikiama medžiaga taps Perkančiosios organizacijos nuosavybe nuo piniginės premijos dalyviui išmokėjimo momento, o visos jos turtinės autorinės teisės išimtinai pereina Perkančiajai organizacijai, ir šį projekto pasiūlymo medžiaga nebus grąžinama dalyviui.
126. Neturtinės autoriaus teisės, susijusios su konkursui pateiktu projekto pasiūlymu, lieka dalyviui (Lietuvos Respublikos autorių teisių ir gretutinių teisių įstatymo pakeitimo įstatymas).
127. Perkančioji organizacija gali naudoti I-ą vietą užėmusio atviro urbanistinės idėjos projekto konkurso dalyvio urbanistinės idėjos sprendinius tik tuo atveju, jei su urbanistinės idėjos projekto autoriumi (-iais) bus sudaroma paslaugų pirkimo sutartis. Jokie urbanistinės idėjos sprendiniai, nesvarbu ar laimėtojo, ar bet kurio kito dalyvio, negali būti naudojami tolesniame Perkančiosios organizacijos organizuojamame projektavime, jei negautas rašytinis urbanistinės idėjos projekto autoriaus (-ių) sutikimas.
128. Laimėtojo urbanistinės idėjos projektas gali būti naudojamas tik vieną kartą.
129. Dalyvis yra atsakingas už savo urbanistinės idėjos projekto sprendinius ir idėjas. Pateikdamas projekto pasiūlymą, jis garantuoja, kad yra urbanistinės idėjos projekto autorius ir nepažeidžia trečiųjų asmenų intelektinės nuosavybės teisių. Perkančioji organizacija reikalaus dalyvio kompensuoti visas išlaidas, susijusias su trečiųjų asmenų intelektinės teisės pažeidimais.

VI.9. Viešinimas ir urbanistinės idėjos projektų paroda

130. Perkančioji organizacija ir (ar) konkurso organizatorius bei dalyvis turi teisę publikuoti konkursui pateiktą urbanistinės idėjos projektą, nurodant urbanistinės idėjos projekto autorių (-ius) ir Perkančiąją organizaciją (P a s t a b a : Kol Procedūrų komisija neatplėšė CVP IS priemonėmis pateiktų Vokas 2 ir projektų vertinimo eilė nebuvo paviešinta, Perkančioji organizacija konkursui pateiktus projektus publikuos anonimiškai).
131. Dalyvis negali publikuoti urbanistinės idėjos projekto spaudoje, knygose, internete ar kitoje medijoje, kol Procedūrų komisija neatplėšė CVP IS priemonėmis pateikto Voko 2 ir projektų vertinimo eilė nebuvo paviešinta. Konkursui pateikto urbanistinės idėjos projekto paviešinimas prieš atplėšiant CVP IS priemonėmis pateiktą Voką 2 su pateiktais dalyvio identifikaciniais duomenimis yra vienas iš projekto pasiūlymo atmetimo pagrindų (žr. konkurso sąlygų VI.6 skyrių „Projekto pasiūlymo atmetimo pagrindai“).
132. Perkančioji organizacija ir (ar) konkurso organizatorius, pristatydami ar informuodami apie konkurso rezultatus ar urbanistinės idėjos projektą (-us), turi teisę naudoti, reprodukuoti, rodyti, spausdinti, publikuoti, viešinti ar platinti spausdintu ar elektroniniu būdu, internete (taip pat ir socialiniuose tinkluose kaip parsisiunčiamą failą arba ne) pateiktą (-us) urbanistinės idėjos projektą (-us) ar jo (-ų) kopijas, informuodami apie konkurso rezultatus ir urbanistinės idėjos projektą (-us) be autoriaus (-ių) sutikimo. Visais atvejais urbanistinės idėjos projekto (-ų) autorius (-iai) privalo būti paminėtas (-i). Tiekėjas, pateikdamas projekto pasiūlymą sutinka, kad jo pateiktas urbanistinės idėjos projektas bus viešinamas.
133. Iki Vertinimo komisijos posėdžio, kuriame bus nagrinėjami, vertinami ir lyginami pateikti projektai pagal konkurso dokumentuose nustatytus vertinimo kriterijus, visi konkursui pateikti projektai bus eksponuojami viešoje projekto konkursui pateiktų projektų parodoje. Paroda bus organizuojama Perkančiosios organizacijos nurodytoje vietoje ir vyks ne trumpiau kaip 5 (penkias) darbo dienas. Iki galutinių konkurso rezultatų paskelbimo urbanistinės idėjos projektai bus eksponuojami anonimiškai. Po galutinių konkurso rezultatų paskelbimo visi neatmesti urbanistinės idėjos projektai bus eksponuojami nurodant autorių (-ius) ir konkurse užimtą vietą. Projektų paroda bus rengiama pagal konkurso sąlygose nustatytus reikalavimus, įskaitant aiškinamųjų raštų ir planšečių eksponavimą:
133.1. skaitmeninėje ekspozicijoje Perkančiosios organizacijos tinklapyje;
133.2. fizinėje ekspozicijoje (P a s t a b a : Apie fizinės ekspozicijos vietą, datą, laiką Perkančioji organizacija informuos po projektų pasiūlymo pateikimo).
134. Iki Vertinimo komisijos posėdžio pradžios visuomenė gali teikti savo komentarus konkurso organizatoriui apie skaitmeninėje ir fizinėje ekspozicijoje ekspozicijoje išeksponuotus urbanistinės idėjos projektus elektroninio pašto adresu andrius.baksys@gmail.com. Visuomenės komentarai, jeigu tokių bus gauta, bus perduoti Vertinimo komisijai susipažinti prieš Vertinimo komisijos posėdį – priimdama sprendimą Vertinimo komisija gali atsižvelgti į visuomenės nuomonę, tačiau galutinį sprendimą priims Vertinimo komisija.
135. Tarp projekto pasiūlymų pateikimo termino pabaigos ir konkursui pateiktų urbanistinės idėjos projektų vertinimo gali būti rengiamas konkursui pateiktų urbanistinės idėjos projektų viešas pristatymas/viešas aptarimas. Jeigu viešas pristatymas vyks – pristatymo vieta ir laikas bus paskelbti Perkančiosios organizacijos informavimo priemonėmis, el. laiškais, spaudoje ir kitoje medijoje bei Perkančiosios organizacijos tinklapyje, t. y. apie pristatymą bus informuoti konkurso dalyviai, Vertinimo komisijos nariai, visuomenė. Pristatymas gali vykti ir (ar) nuotoliniu būdu. Procedūrų komisijos ir Vertinimo komisijos nariai šiame viešame konkursui pateiktų projektų pristatyme savo nuomonės nereiškia. Viešo aptarimo protokolas su ekspertų, recenzentų išvadomis ir kitų suinteresuotų asmenų pastabomis pateikiamas Vertinimo komisijai iki jos nustatyto termino. Ekspertai, recenzentai ir kiti suinteresuoti asmenys savo išvadas ir pastabas pateikia raštu. Ekspertų, recenzentų išvados ir kitų suinteresuotų asmenų pastabos Vertinimo komisijai yra rekomendacinio pobūdžio.

VI.10. Nelaimėjusio projekto pasiūlymo atsiėmimas

136. Tiekėjas, kurio projekto pasiūlymas neužėmė I-os vietos, turi teisę savo lėšomis atsiimti konkursui fiziniu būdu pateiktą urbanistinės idėjos projektą, t. y. aiškinamąjį raštą ir planšetes per 15 (penkiolika) darbo dienų nuo urbanistinės idėjos projekto eksponavimo pabaigos. Nurodytu terminu neatsiėmus urbanistinės idėjos projekto, Perkančioji organizacija turi teisę jį sunaikinti. Apie urbanistinės idėjos projekto eksponavimo pabaigą ir galimybę atsiimti urbanistinės idėjos projektą Perkančioji organizacija tiekėją informuos CVP IS priemonėmis.
137. Už fiziniu būdu pateikto urbanistinės idėjos projekto, t. y. aiškinamojo rašto ir planšečių sugadinimą arba praradimą Perkančioji organizacija atsako tik tais atvejais, kai įrodomas jos kaltumas dėl netinkamo elgesio su urbanistinės idėjos projektu.

VI.11. Informacija apie atidėjimo termino taikymą, ginčų nagrinėjimo tvarką

138. Šiame projekto konkurse taikomas atidėjimo terminas, kuris negali būti trumpesnis kaip 10 (dešimt) kalendorinių dienų, o jeigu pranešimas apie sprendimą nustatyti laimėjusį (-ius) projekto pasiūlymą (-us) nebuvo siunčiamas elektroninėmis priemonėmis, negali būti trumpesnis kaip 15 (penkiolika) kalendorinių dienų. Atidėjimo terminas gali būti netaikomas, kai yra vienintelis suinteresuotas dalyvis ir nėra suinteresuotų kandidatų.
139. Ginčų nagrinėjimas reglamentuojamas Viešųjų pirkimų įstatymo VII skyriuje.

VI.12. Asmens duomenų tvarkymas

140. Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679, Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
141. Pasitelktų šalių atstovų, darbuotojų ar kitų fizinių asmenų duomenų tvarkymo teisėtumas grindžiamas būtinybe įvykdyti prisiimtus įsipareigojimus arba būtinybe pasinaudoti iš prisiimtų įsipareigojimų kylančiomis teisėmis.
142. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.
143. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys suformuojami sutarties vykdymo metu.
144. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su sutarties vykdymu.
145. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos šis konkursas nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
146. Kiekviena šalis įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subteikėjų, kitų ūkio subjektų, kurių pajėgumais remiamasi, darbuotojus ir kitus atstovus), kurie bus pasitelkti prisiimtiems įsipareigojimams su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi prisiimtų įsipareigojimų vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti.
147. Šalys šiuo susitaria, kad po konkurso nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal konkursą ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.

VII. BAIGIAMOSIOS NUOSTATOS

148. Šio konkurso sąlygose neaprašytos konkurso procedūros vykdomos vadovaujantis Viešųjų pirkimų įstatymo ir jo įgyvendinamųjų teisės aktų nuostatomis.
149. Konkurso sąlygų priedai yra neatskiriama šių konkurso sąlygų dalis.
150. Pateikdamas savo projekto pasiūlymą, dalyvis garantuoja, kad susipažino su šiais konkurso dokumentais ir sutinka su visais jų nuostatais, taip pat patvirtina, kad jo projekto pasiūlyme pateikta informacija yra teisinga.
151. Konkurse dalyvauti ar padėti tiekėjui negali Vertinimo komisijos ir Procedūrų komisijos nariai, recenzentas (-ai), ekspertas (-ai), asmenys, dalyvaujantys konkurso sąlygų rengime bei jų artimieji giminaičiai bei kiti asmenys, kurių dalyvavimas ir (ar) pagalba sukelia interesų konfliktą. Vadovaujantis  Lietuvos Respublikos civilio kodekso 3.135 straipsniu, artimaisiais giminaičiais pripažįstami tiesiosios linijos giminaičiai iki antrojo laipsnio imtinai (tėvai ir vaikai, seneliai ir vaikaičiai) ir šoninės linijos antrojo laipsnio giminaičiai (broliai ir seserys).
Jei abiejų komisijų narių, ekspertų šeimos nariai ir (ar) artimieji giminaičiai dalyvauja projekto konkurse arba bet kuris abiejų komisijų narys, ekspertas patenka į interesų konflikto situaciją, apie tai jis iki posėdžio turi informuoti konkrečios komisijos pirmininką ir privalo nusišalinti nuo sprendimo priėmimo ar dalyvavimo procese. Interesų konfliktams priskiriami atvejai, kai abiejų komisijų nariai, ekspertai ar kiti asmenys, dalyvaujantys pirkimo procedūroje ar galintys daryti įtaką jos rezultatams, turi tiesioginį ar netiesioginį finansinį, ekonominį ar kitokio pobūdžio asmeninį suinteresuotumą, galintį pakenkti jų nešališkumui ir nepriklausomumui pirkimo procedūrų metu.
152. Bet kuriuo metu iki projekto konkurso laimėtojų nustatymo Perkančioji organizacija turi teisę savo iniciatyva nutraukti pradėtas projekto konkurso procedūras, jeigu atsirado aplinkybių, kurių nebuvo galima numatyti ir privalo tai padaryti, jeigu buvo pažeisti Viešųjų pirkimų įstatymo 17 straipsnio 1 dalyje nustatyti principai ir atitinkamos padėties negalima ištaisyti. Perkančioji organizacija, nutraukusi projekto konkursą, neatlygins patirtų nuostolių ir dalyviams kompensacijų nemokės.

VIII. KONKURSO SĄLYGŲ PRIEDŲ SĄRAŠAS

	Eil. Nr.
	Priedo Nr.
	Priedo pavadinimas ir turinys

	1. 
	Nr. 1
	Techninė specifikacija

	2. 
	Nr. 2
	Žemės sklypo dokumentai ir kt.:
1. Vietovės bendrojo plano pirminių procedūrų dokumentai;
2. Pietinio pocentrio Stariškių rajone galimybių studija, 2025;
3. Greta vystomi projektai;
4. Valstybės įmonės Registrų centras Nekilnojamojo turto registro duomenų bazės išrašai;
5. *.dwg failai

	3. 
	Nr. 3
	Esamos situacijos nuotraukos (nuotraukų autorius Romas Gailius)

	4. 
	Nr. 4
	CVP IS Voke 1 pateikiamų dokumentų formos:
1. Kainos pasiūlymas

	5. 
	Nr. 5
	CVP IS Voke 2 pateikiamų dokumentų formos:
1. EBVPD;
2. Dalyvio devizo šifras;
3. Tiekėjo personalo (specialisto (-ų)), atsakingo už sutarties vykdymą, sąrašas;
4. Suteiktų paslaugų sąrašas;
5. Deklaracija dėl Tarybos reglamente (ES) Nr. 833/2014 ir 2022/576 nustatytų sąlygų nebuvimo

	6. 
	Nr. 6
	Skaitmeninės medžiagos pateikimo reglamentas

